text: ஈழத்துக் கவிஞைகளின் நவீன கவிதைகளில் போரும் போரியல்வாழ்வும்! -அந்துவன் கீரன்- இருபதாம் நூற்றாண்டின் பிற்பகுதியில் தீவிரமாகப் பெண்ணியச் சிந்தனை வலுப்பெற்ற நிலையில் பெண்கள் தங்கள் சுய இருப்பை ,உள்மனதை, பெண் நடத்தைவாத முறைகளை, நுண்மை, பருண்மைக் காட்சிகளைப், புற உலகத் தாக்குதல்களைத் தாங்களே விசாரணை செய்யத்துணிந்தனர். இதனால் கவிதை அரசியல் புதிய பரிமாணத்தைப் பெற்றது. தமிழ்ப் பண்பாட்டுச் சூழலில் பெண்ணடையாள மையம் சிதைக்கப்படும் போது அவள் எழுத்தை ஊடகமாக்கினாள். அங்கு பெண்ணின் வலியும், மன உளைச்சலும் பெண்ணெழுத்தாக வடிவம் பெறும்போது பெண்ணின் உள்முகத் தன்மை புதிய அடையாளத்தைப் பெற்றது. சமூக உறவுமுறைகளை மீறி பெண்ணின் அக அனுபவங்களை, அகச் சமூக முரண்களை, பெண்ணுடலை அவள் அரசியல் ஆக்க முற்பட்ட வேளையில் பெண் கவிதைகள் முனைப்பு பெற்றன. பெண் கவிஞர்களின் கவிதையின் பாடுபொருள், வடிவம், மொழி, ஆகிய புனைவு வெளிப்பாடுகளைப் பெண்ணிலை நோக்கில் அணுகும் பெண்மையவாதம் (Gyno criticism),ஆண் சொல்லாடலை மறுவாசிப்புக்குட்படுத்துவதுடன் பெண்ணிலக்கியத்துக்கான இலக்கிய மரபு,திறன் குறித்து ஒரு புதிய இலக்கிய வரலாற்றுக்கான தளத்தை உருவாக்குகிறது. ஈழத்தில் 1983களுக்குப்பின் ஆயுதப் போராட்டம் பரந்து பட்ட ரீதியில் வளர்ச்சி அடைந்ததைத் தொடர்ந்து தமிழ் மக்கள் கடுமையான யுத்தத்துக்கு முகம் கொடுக்கலாயினர்.அரசியல் பொருளாதார,சமூக முன்னேற்றம் கருதி மேற்கொள்ளப்பட்ட ஆயுதப் போராட்டம் மக்களின் இயல்பு வாழ்வினைச் சிதைத்து அவர்களின் வாழ்வினை நிர்மூலமாக்கியது.ஆழமான விரிவான தளத்தில் தேசிய விடுதலைப் போராட்டக் கருத்துக்கள் முன்வைக்கப் பட்ட நிலையில் ஈழத்து நவீன கவிதைகள் மக்களின் வாழ்வியல் அனுபவங்களைப் பேசின.புதிய சிந்தனைகள் முன் வைக்கப்பட்ட நிலையில் உரமும் செழுமையும் கொண்ட பிரக்ஞை பூர்வமான கவிதைகள்,நேர்த்தியான மொழிகளுக்கூடாகப் புதியபடிமங்கள,; புதிய வடிவங்களைத் தாங்கி வெளிவந்தன.அதிகார அசமத்துவப் போக்குக்கெதிராக எழுந்த தமிழ்க் கவிதைகள் புண்ணுண்ட மனங்களுக் கூடாகப் போhரின் வடுக்களைப் பேசின. 1980களுக்குப் பின் ஈழத்தின் பல்வேறு பெண் கவிஞர்களின் போரியல் கவிதைகளைத் தாங்கி வெளிவந்த தொகுப்புக்களாக எழுதாத உன் கவிதை (2001), ‘வானதியின் கவிதைகள் (1990), கஸ்தூரியின் ஆக்கங்கள் (1992), பாரதியின் காதோடு சொல்லிவிடு (1992), சிவரமணி கவிதைகள் (1993), தூயவளின் நிமிர்வு (1993),செல்வி – சிவரமணி கவிதைகள் (1997), ஒளவையின் எல்லை கடத்தல் (2000), வெளிச்சம் கவிதைகள் (1996), காலம் எழுதிய வரிகள் (1994),அம்புலி கவிதைகள்(2005),ஆனையிறவு (2000), வானம் எம் வசம்(1995),செம்மணி(1998) ஆழியாளின் உரத்துப் பேச (2000) முதலான தொகுப்புக்களைக் காணலாம். அவ்வகையில் வன்னி நிலவாழ் மக்களின் வாழ்வியல் அவலங்களைப் பெண் அல்லது பெண்ணியவாதப் படைப்புக்களுக் கூடாக வெளிக்கொணர்ந்த இதழ்களில் முக்கிய இதழ்களாக வெளிச்சம், சுதந்திரப்பறவை, எரிமலை,ஈழநாதம் (வெள்ளி வாரமலர்) போன்றன காணப்படுகின்றன. அம்புலி, ஆதிலட்சுமி சிவகுமார், கஸ்தூரி, மலைமகள், தமிழவள், தமிழ்க்கவி, சுதாமதி, நாமகள், தூயவள், செந்தணல், பிரேமினி சுந்தரலிங்கம், மன்னார் ரூபி மாக்கிரெட், சோழநிலா, அலைஇசை போன்றோர் சிற்றிதழ்களின் ஊடாக மாத்திரம் அறியப்பட்டவர்கள் அல்ல. கவிதைத் தொகுப்புக்களினூடாகவும் அறியப்பட்டவர்கள். போரையும் போரியல் வாழ்வையும் பாடும் இவர்கள் போரின் பங்காளிகளும் ஆவர். தேசிய விடுதலைப் போராட்டத்தின் வரலாற்று அனுபவங்கள் இவர்களின் கவிதையின் பாடுபொருளாயின. ஆயுதம் தரித்த போராளிகளாக மாறி தமிழ் ஒழுக்கவியல் கோட்பாடுகளை சாடுமிவர் கவிதைகள், பெண் விழிப்புணர்வுக்கூடாக பெண் விடுதலையை சாத்தியமாக்குகின்றன. இவர்களின் பெரும்பாலான கவிதைகள் செப்பனிடப்படா வார்த்தைப் பிரமாணங்களுக்குள் சிக்கி, உணர்வுத் தளமற்று கருத்துருவாக்கங்களுக்குள் சிதைந்து போவதாகக் காணப்படுகின்ற போதிலும் பெண்ணியல் அனுபவங்களுக்கூடாக விரியும் பெண்ணிய மொழி ஆங்காங்கே வீரியம் மிக்க சிறந்த கவிதைகளையும் தமிழ் இலக்கிய உலகுக்கு அளித்துள்ளது. ஈழத்து இலக்கியம் நன்கறியப்பட வேண்டியவர்களில் ஒருவர் ‘சிவரமணி”. இவர் எழுதி எமக்கு கிடைக்கப்பெற்ற கவிதைகள் மிகச் சிலதே ஆயினும் எழுதிய அத்தனை கவிதைகளும் சொல் நேர்த்தி கொண்டவை. எளிமையானவை, புதிய காட்சிப் படிமங்களுக்கூடாக வடிவமைக்கப்பட்டவை. போர்க்காலச் சூழலில் போரின் வடுக்களைத் தாங்கி இயல்பாய் வாழும் சமூகத்தைச் சித்திரிக்கும் சிவரமணியின் ‘தேர்த்திருவிழா” விபரணப் பாங்குடன் புறக்காட்சிப் படிமங்களுக்கூடாகக் கட்டுறுகிறது. ‘மீண்டும் ஒருநாள் / வரலாம் / இரத்தத் துளிகள் /மண்ணில் தெளிக்கப்படலாம் /மீண்டும் ஒருவன் வருவான் / இந்தக் கொடி கிழிந்திருக்கும் /இதற்குப் பதில் / இன்னுமோர் கறுப்புக் கொடி /ஏற்றிவைப்பான் / எனினும் / என் ஊர்க்கோவிலில் /வழக்கம்போல் / திருவிழா நடைபெறும் “ ‘காட்சியமைத்தலுக்கூடாக விபரணப் பாங்கில் கவிதை சொல்லுதல்” என்னும் சிவரமணியின் உத்தியை உள்வாங்கி படைக்கப்பட்ட கவிதையே நாமகளின் ‘யதார்த்தம்” என்னும் கவிதையாகும். ஷெல்லினால் சடுதியில் ஏற்பட்ட மரணத்தை புறக்காட்சிப் படிமங்களுக்கூடாக விபரணப் பாணியில் காட்சிப்படுத்துவதாகவே இக்கவிதை அமைந்துள்ளது. கோர்வைப் படுத்தப்பட்ட விபரணப் பாங்கே இக்கவிதையின் அடிநாதமாகும். ‘வீதியில் /இப்போது எதுவுமே இல்லை /எல்லாமே பழையபடி /மண்ணெண்ணெய் வரிசை /முன்பைவிட / நீண்டிருந்தது / தேநீர்க் கடையிலும் / புதிதாய் ஒரு பாட்டு / ஆரம்பமாகிறது / சனங்கள் /விரைந்து கொண்டிருக்கிறார்கள் / எதுவுமே நிகழாத மாதிரி” இவ்விரு கவிதைகளும் நெருக்கடியான சூழ்நிலைக்குள் அல்லுற்று வாழும் மக்களின் யதார்த்த வாழ்வை மிகத் துல்லியமாக முன் வைக்கின்றன. ஈழப்பிரதேசத்தின் பெரும் பகுதி யுத்தமாக விரிந்த காலப்பகுதியில் ஆட்கடத்தல்கள்,நீசப்படுகொலைகள் மனித வாழ்வைச் சிதைத்தது.பிண வாடையே இல்லாத பொழுதுகள் இல்லை என்னும் அளவுக்கு நாள்தோறும் நடுத் தெருக்களில் உத்தியோகப் பணிமனைகளில் உறங்கும் வீPடுகளில் மனிதர்கள் கடத்தப்பட்டு, வேட்டையாடப்பட்டனர்.பள்ளிச் சிறார்கள் கூட தங்கள் சீருடைகளில் விதிவிலக்கின்றி வேட்டையாடப்பட்டனர்.கடத்திச் செல்லப்பட்டு காணாமல் போனோராக்கப்பட்டு வதையின் பின் புதைக்கப்பட்டவருக்காக ஈழத்தில் ‘செம்மணி’ என்னும் தொகுப்பு புதுக்குடியிருப்பு அந்தி வானம் பதிப்பகத்தில் இருந்து வெளியிடப்பட்டது. பிரமிளா, சோழநிலா, தயாமதி, சுதாமதி, தமிழவள், மலைமகள், தூயவள், அம்புலி முதலான பெண் கவிஞர்களின் கவிதைகளும் இத்தொகுப்பில் இடம் பெற்றன.இதன் தொடர்ச்சியாக வெளிவந்த அங்கவையின் கவிதை, சீரழிந்த அரசியல் சூழலால் காவு கொள்ளப்பட்ட பூர்வீகப் பூமியில் வேட்டையாடப்பட்ட பள்ளிச் சிறுமியை, யதார்த்த வாழ்வியலுக்கூடாக படிப்பவர் மனதில் ஆழமான வருத்தத்தைத் தூண்டும் வகையில் வெளிப்படுத்துகிறது. “ உன் முற்பகல் நினைவுகளோடுதான் / தேடினேன் / கறுப்புத்திரையில் / உன் சுவடுகளின் புள்ளிகள் ஏதுமில்லை / தென்படாத உன் வட்டமான ஃ/முகத்துக்காக ஏங்கினேன் / பள்ளிக்கூடம் வெறுமையில் கிடக்கிறது. / சூரியன் மேற்கிளம்பும் காலையில் / நாங்கள் சீருடையணிந்து / பள்ளிக்கு சைக்கிளில் போனது நேற்றுத்தானே /வழிகள்தான் பொல்லாதவை / பெரியவாய் திறந்து விழுங்கி விடும்./ அபாய வளைவுகள் நிறையவேயிருந்தன./ நீ எங்கே என்று தொடர்ந்து தேடியதில் /உன் உதிர்ந்த நகங்கலிருந்து முளைத்திருந்த காளன்கள் / மணந்தன நாறி” ஈழத்தில் மனிதர்கள் தங்கள் இயல்பை இழந்து நரகத்தில் வாழும் துன்பியல் நிலையை இக்கவிதையினூடாக நாம் தரிசிக்கலாம். இங்கு நிகழ்வுகளின் வீரியம் பொதுமைப்பட்டதொன்றாகக் காணப்படுகிறது.நடப்பியலின் உட்தோய்தல் கவிதையைச் செழுமைப்படுத்துகிறது.நிகழ்கா லத்தின் நினைவின் வேராக இக்கவிதை மனதில் நிழலாடிச் செல்கிறது. தமிழீழ தாயக விடுதலைப் போராட்டத்தில்,போராட்டத்துடன் இணைந்து செயற்பட்ட ஈழத்துக் கவிஞைகளின் கவிதைகள் போரியல் வாழ்வைப் பேசின.போராட்டத்தின் பல்வேறு பரிமாணங்களை அநுபவங்களின் வாயிலாக வெளிப்படுத்தும் இக்கவிதைகள் காலத்தின் பதிவுகளாகும். சிங்கள இனவன்முறையையும் மக்களின் துன்பியலையும் மாத்திரம் பேசாது,விடுதலைப் போராட்டத்தின் எழுச்சியையும்போரியல் முறைமைகளையும் பேசிய கப்டன் வானதி,மேஜர் பாரதி,கப்டன் கஸ்தூரி முதலானோரின் கவிதைகள் மனித வாழ்வுடன் போராட்டத்தையும் இணைத்துக் கொண்டன. “நண்ப... /பொறுத்துக்கொள் /என்வரையில் / பொறுப்பெடுத்து விட்டேன்!/ காவலரணில் / கடமையில் இருக்கும் போது/எதிரியின் பாசறையை / முற்றுகையிடும் போது /அடுத்த பாய்ச்சலுக்காய் /துப்பாக்கியை துடைக்கும் போது / ஒவ்வொருரவையாக/எண்ணி... எண்ணி/எண்ணியெண்ணி / நிரப்பும் போது,/ உன்னுடன் பேசுகிறேன் டாம்போ/ மீட்கப்படப் போவது/ வெறும் / சிலாபத்துறை மட்டுமல்ல/ என்பதை மட்டும்/இப்போது தெரியப்படுத்துகிறேன்” மலரவனின் போருலா,தூயவனின் சமரும் மருத்துவமும் முதலான புனைகதைகள் எவ்வாறு மனித வாழ்வியலைக் களமுனையுடன் இணைத்ததோ அவ்வாறே கப்டன் வானதியின் ‘மன்னார் மீழும்! உன் கனவுகள் வாழும் ! என்னும் இக்கவிதை மன்னார் சிலாவத்துறை இராணுவமுகாம் மீது நிகழ்த்தப்பட்ட நேரடித்தாக்குதல்களைக் களமுனைக்காட்சிகளின் அநுபவங்களுக்கூடாக உயிரோட்டமாகப் பதிவு செய்கிறது. கப்டன் வானதியின் “நாளைய சந்ததிக்கு நடந்ததைக் கூறு” என்னும் பிறிதொரு கவிதை தமிழீழ தேசத்தின் வீர விடியலுக்காய் தம் சுகம் மறந்து காட்டிலும் மழையிலும் நின்று போராடிய போராளிகளின் உன்னத தியாகத்தை எடுத்துகிறது. “மாளிகையில்/வாழ்ந்ததை விட /உன் ஒற்றைமர நிழலில்/காவல் இருந்ததை,/ சந்தோசமாக /நினைந்ததை,/பஞ்சணையில்/படுத்ததை விட /பசும் புல்லில்/ சுகமாகத் தூங்கியதை,/மழையில் நனைந்து /அடுத்த ஆடைமாற்றாது/‘பொஸிசனில்’ நின்றதை,/பசி மறந்து /தூக்கம் மறந்து /எதிரி எல்லையை /மீறுவதாயின்/ எம் உடம்புகளின்/மேலாகத்தான்/என்றஉறுதியோடு/காவலிருந்ததை,/ கூறுவாயா” தேசவிடுதலையில் தன்னுயிர் நீத்த,பங்கெடுத்த போராளிகளின் போரியல் வாழ்வையும் அவர் சார் இறந்தகால இருப்பையும் நிகழ்கால தேசத்துக்கு உணர்த்துமுகமாக எழுதப்பட்ட இக்கவிதைகள் தேசத்தின் மகுடத்துக்காய் போராளிகள் பட்ட மனித அவலங்களை எடுத்துரைக்கிறது. ஈழத்தில் ஆயுதப் போராட்டம் வலுப்பெற்ற காலப்பகுதியில் தாயக மக்களின் விடுதலைக்காய் அகிம்சா வழியில் போராடி உயிர்க் கொடை தந்து நீத்தவர்களுள் திலீபன்,அன்னை பூபதி முதலானோர் முக்கியமானவர்கள்.போராட்ட காலத்தில் மண்ணின் விடுதலைக்காக மரணித்த இவர்களின் தியாகங்கள் அளப்பரியன.“குழிவிழுந்த கன்னங் கண்டு இங்கு குளமாகும் கண்கள் .....உங்கள் ஒட்டிய வயிறும் குழிவிழுந்த கண்களும் குற்றுயிராய்க் கிடக்கும் நிலையும் கண்டால் கல் நெஞ்சம் கசிந்து கண்ணீர் விடும்33”என லெப்.கேணல் திலீPபனைப் பாடிய கஸ்தூரி அன்னை பூபதியின் உயிர்க் கொடையையும் உணர்வுபூர்வமாகப் பதிவு செய்தவர்.இதிலும் அன்னை பூபதியோ குடும்பம் என்னும் சிறு வட்டத்துக்குள் தன்னை சிறைப்படுத்தாது தேசம்,மக்கள் என்னும் அகன்ற பரப்பினில் தன்னை உட்படுத்தி தாயக விடுதலைக்காய் உரிமைக்குரல் கொடுத்தவர்.இதனைக் கஸ்தூரியின் “காலம் அவளது கைபிடித்து நகர்கிறது” என்னும் கவிதை உள்ளம் கை நெல்லிக்கனியெனத் விளக்குகிறது. “தாயே......! பிரபஞ்ச வரலாற்றின் பிரமாண்டமான உச்சியில் உயிரோட்டத்தோடு உன்னை நீ செத்துச் செத்துச் செதுக்கிக்கொண்டாய் ...... உறுதிப்படுத்தப் படாத உலக அழிவு ஒருநாள் உண்மையாகிப் போனாலும் அதற்குப் பின் வரும் யாருமே அறியாத ஆரம்பமொன்றிலும் உந்தன் பெயர் உயிர்த்திருக்கும் ” மக்களுகென வாழ்ந்தவர்கள்மரணிப்பதில்லை. அவர்கள் என்றும் ஜீவித்துக் கொண்டு இருப்பவர்கள் என்னும் உண்மையை இக்கவிதை வெளிப்படுத்தி நிற்கிறது. போர் தின்ற பூமியைக்“காதோடு சொல்லுகின்றோம்” என்னும் கவிதைத் தொகுப்புக்கூடாக உயிரோட்டமாகப் பதிவு செய்தவர் மேஜர் பாரதி ஆவார்.யுத்த மலிந்த பூமியில் அவல வாழ்வியலுக்குட்பட்ட மக்களைப் போராளிகளுடன் இணைத்த இத்தொகுப்பு காத்திரமான கவிதைகள் பலவற்றை தன்னகத்தே கொண்டுள்ளது.’போராடச் சென்ற பெண் போராளி தன் தாயினை நினைத்து ஏங்குகின்றாள்.தன் மகவை நேசித்த உள்ளாத்த அன்பு போராளிக் கவிஞையின் உள்ளத்தை வருடிச் செல்கிறது”.தாயின் நேசிப்பும், மகவின் ஏக்கமும்,தேசம் மீது கொண்ட அதீத அன்பும் பாரதியின் ‘அன்பான அம்மா’கவிதையில் வெளிப்படுத்துகிறது. “நாளை திரும்பி வரா/உன் மகளை எண்ணி /நீ கவலைப்படாதே /என் மறைவின் பின்னர் /புதிய தோழர்கள்; /அந்த வைகறைக்காய்/புறப்படுவார்கள். /அதற்கு முன்னால் அவர்கள் /உன்னிடம் வரலாம்./அப்போது அவர்களின்/புதிய சீருடையில்/புதிய துப்பாக்கியில்/இனிய முகங்களில்/என்னைப் பார். / அடுத்து வரும் நாட்களில்/ அவர்களும் /இல்லாமல் போகலாம்/ஆனால்...ஃ/என்றோ ஒரு நாள் /எம் மக்கள் புறப்படுவார்கள்/ அப்போது அந்த/புதிய விடியலை வரவேற்கும் /அதிகாலைப் புஸ்பங்களாய்/மெல்லிய பனித்துளியின்/ முகத்தின் பின்னால் /நாம் முகையவிழ்ந்து தென்றலின் தடவலில்/முகமலர்ந்தாடுவோம்./அப்போது நீ இருந்தால்/ உற்றுப்பார். உன் செல்ல மகளின் முகம்/ சிரித்தபடியே தெரியும்.35” இதனைப் போன்றே தாயைப் பிரிந்து போன மகவின் ஏக்கத்தை கௌதமியின் “அன்னை நிலம்” என்ற கவிதையும் உள்ளம் நெகிழும் வண்ணம் எடுத்துரைக்கிறது. “ அம்மா! அழுகின்றாயே வேணடாம் நான் மீளவில்லையெனில் என் படத்துக்கு ஒரு முத்தம் கொடுப்பாயல்லவா...... ஏனெனில் என்றுமே – நான் உனக்கும் குழந்தைதான்!36” கவிதை மொழியின் வழியே அதிக சாத்தியங்களை உருவாக்கும் என்பதற்கு இக்கவிதை சிறந்த எடுத்துக்காட்டாகும். கவிதைக்குள் பொதிந்திருக்கும் உண்மை,உணர்வின் ஆற்றல் இக் கவிதையை நுகரும் சதாரண வாசகனின் மனதைக் கூட நெருடிச் செல்லும். 1987 ஆம் ஆண்டு ஜே.ஆர்.ஜெயவர்த்தன அரசினால் யாழ்குடா நாட்டின் மீது விதிக்கப்பட்ட பொருளாதாரத் தடையைத் தொடர்ந்து 1987ஆம் ஆண்டு மே மாதம் 26ஆம திகதி ஒப்பரேசன் லிபரேசன் என்னும் பெயரில் இலங்கை இராணுவத்தால் வடமாராட்சிப்பகுதிகள் கைபற்றப் பட்டன. இதனை அடுத்து வடபகுதியில் பொருளாதாரத்தடையால் பாதிக்கப்பட்ட மக்களுக்கு நிவாரண உதவி வழங்குகின்றோம் என்னும் அடிப்படையில், இந்தியப்படையினர் இலங்கையின் எல்லைக்குள் அத்து மீறி நுழைந்து ஐந்து யுத்த விமானங்கள் மூலம் சுமார் 24 தொன் பொருட்களைப் பாராசூட் மூலம் போட்டனர்.ஒப்பரேசன் பூமாலை என்னும் இந்நடவடிக்கையைத் தொடர்ந்து 1987ஆடிமாதம் 29 இல் நிகழ்ந்த இந்திய,இலங்கை ஒப்பந்த்தின் பயனாக இந்திய அமைதிப்படை இலங்கைக்குள் நுழைந்தது. 1987 ஆவணி மாதத்துக்குப் பின் இந்திய இராணுவத்துக்கும் புலிகளுக்கும் இடையில் ஏற்பட்ட விரிசல்களைத் தொடர்ந்து இருதரப்பினருக்கும் இடையில் பாரிய மோதல்கள் வெடித்தன. இவ்விருதரப்பினருக்கும் இடையில் நடைபெற்ற யுத்தத்தில் புலிகள் என்னும் பெயரில் ஏராளமான அப்பாவிப் பொதுமக்கள் கொல்லப்பட்டதுடன் ஆயிரக்கணக்கான இளைஞர்கள் பலர் கைது செய்யப்பட்டு சிறையில் அடைக்கப்பட்டு காணாமல் போயினர்.பெண்கள் புலிகள் எனப் பெயர் சூட்டப்பட்டு பாலியல் வன்முறைக்குள்ளாக்கப்பட்டுச் சிதைக்கப்பட்டனர்.தமிழ் இளைஞர்கள்,யுவதிகளுக்கு எதிராக நிகழ்த்தப்பட்ட வன்கொடுமைகளை ஈழத்துப் பெண் கவிதைகள் பதிவு செய்துள்ளன. “உலகநாடுகள் முன் தமிழன் வயிற்றுப் பசியை வாதாட்டத்திற்கு வைத்தது வல்லரசு. அனைத்து நாடுகளும் அண்ணாந்து பார்த்து நிற்க உயரத்திலிருந்த விழுந்தன உணவுப் பொட்டலங்கள். ஒருதலைப் பட்சமாக உள்ளே வந்த வல்லரசால் அரிசிப் பொதிகள் விழுந்த அதே குச்சொழுங்கையில் குப்பெனப் பீறிட்டது குரதியாறு ” ஒரு காலகட்ட வாழ்வியலின் நிஜத்தைப் படம் பிடித்துக் காட்டும் கஸ்துரியின் இக்கவிதை,இந்திய அரசின் உண்மையான முகத்தை வெளியுலகுக்குக் காட்டி நிற்கிறது. “அமைதி காக்க வந்தவர்கள் என் வாழ்வின் அமைதியைக் கெடுத்தனரே புகுந்தனரே என் வீட்டினுள் பதறியது என் தேகம் பாய்ந்தனர் என்மீது பதம் பார்த்தனர் என் உடலை குரங்கின் கையில் அகப்பட்ட மாலையாய் ஆனதோ என் உடல் உடல் முழுக்க நோ உள்ளத்திலோ பாரம் -ஆனாலும் என் இருப்புஉறுதியானது ”. இந்திய அமைதிப்படையினரால் பாலியல் வன்முறைக்குள்ளாக்கப்பட்ட பெண்ணின் உள்ளத்தையும் அவளது இருப்பையும் முன்மொழியும் இக்கவிதை, துன்பியல் வாழ்வுக்குள் அகப்பட்ட போதும் துவலாது போராடும் தமிழ் பெண்களின் மனோதிடத்தை வெளிப்படுத்தி நிற்கிறது. போர் மக்களின் வாழ்வாதாரங்களைச் சிதைத்ததோடு, வாழ்விடங்களையும் பறித்தது.பிறந்தகம் பற்றிய ஏக்கங்களையும் இடம் பெயர்வுற்றவர்களின் துன்பங்களையும் இக்காலத்தில் எழுந்த கவிதைகள் காலத்துயராய் பதிவு செய்தன.குடியிருப்பு மனைகள் தகர்க்கப்பட்டு மக்களில்லா பாலைகளாய் வெறுமை படரக் கிராமங்கள் இருந்த நிலையினை யாழினியின் கவிதை உணர்வுத்தளத்தில் பதிவு செய்கின்றன. “மாங்காய்க் கெறிந்து மண்ணில் விளையாடி பாங்காய்த் திரிந்த ஊர் பாழ்பட்டுக் கிடக்குதையோ வரம்பில் நடந்து அழகை ரசித்து பரம்பரை வயல்கள் சீரழிந்து கிடக்குதையோ தேஙகாய்க் குரும்பை தொஙகிப் பறித்து நாங்கள் குடித்த தென்னை தலையிழந்து நிற்குதையோ பால் தயிர் தந்த எங்களின் பசுக்கள் கால் குளம்பிழந்து கிடக்குதையோ ” சு.வில்வரெத்தினத்தின் காலத்துயர்,காற்றுவழிக்கிராமம் என்பவற்றின் தொடர்ச்சியாய் இக்கவிதை சின்னாபின்னமாய்ச் சிதறுண்டு வாழ்விடத்தை உணர்வுபூர்வமாய்க் காடசிப்படுத்தப்படுகிறது. தமிழீழப் போராட்டத்தில் தமிழ் மக்களுக்குரிய நியாயப்பாடான பக்கங்கள் பல உண்டெனினும் தவறான கற்ப்பிதங் களுக்குள்ளான தேசியவாதத்தின் மோசமான பக்கங்கள் பல, விமர்ஸ்சிக்கப்பட்டதும் உண்டு.ஜனநாயகமின்மை, கருத்துச் சுதந்திரமின்மை, சகோதரப்படுகொலை, இன அழிப்பு என விரியும் பக்கங்கள் விடுதலையின் பெயரால் மாசுபடுத்தப்பட்டகொடூர நிகழ்வுகளை எடுத்துரைக்கும். ஈழத்தில் விளைவுகளுக்கப்பால் தமிழ்த்தேசியப்போராட்டம் வன்மம் கொள்ளும் மனிதாபிமானத்தைச் சிதைக்கும், தாய் மகன் உறவில் கூட விரிசலை உருவாக்கும் என்பதை ஒளவையின் ‘வீடு திரும்பிய மகன்’ என்னும் கவிதை பட்டவர்த்தனமாக வெளிப்படுத்துகிறது. ‘இராணுவ வீரனாய் என்முன் நின்றான் என் மகன்........ நண்பனைச் சுட்டு வந்து வீரம் பேசினான் தியாகம் பற்றி ஆயுதம் பற்றி எல்லைப்புற மக்களைக் கொல்வதைப் பற்றி நிறையவே பேசினான் இப்போது நான் மௌனமாக இருந்தேன் மனிதர்கள் பற்றி விடுதலை பற்றி மறந்தே போனான் இப்போது நான் தாயாக இருத்தல் முடியாது என்று தோன்றுகிறது துரோகி என்று என்னையே புதைப்பானோ ஒருநாள் ”. போர்க்காலத்தில் பலாத்காரம்,சித்திரவதை, காணாமல்போதல், கொல்லப்படல்,பாலியல் துஸ்பிரயோகம் எனப் பெண்ணுக் கெதிராக நிகழ்ந்த வன்முறைகள் பெண்ணுணர்வை அழித்து அவள் அடையாளத்தைச் சிதைத்தன. இனத்துவ அடிப்படை யில் நிகழ்த்தப்பட்ட இவ்வன்முறைகள் பௌதீக நிலையில் உளவியல்த் தாக்கத்தை ஏற்படுத்தின.தமிழ் மக்களுக்கு எதிரான யுத்தத்தில் அரச வன்முறையினால் கோணேஸ்வரி, கிருஷாந்தி, ஜுடாகமாலிட்ட, ராகினி எனப் பலபெண்கள் குதறிச் சிதறடிக்கப்பட்ட வேளையில் ஆக்கிரமிக்கும் அரசபடைகளுக்கு எதிரான பெண்குரல்கள்ஆக்கிரோசமாக எழுந்தன. கிழக்கு மாகாணத்தில் மனிதாபிமானத்துக்கு அப்பாற்பட்டு அரச படையினரால் பாலியல் வன்முறைக்குள்ளாகி யோனிக்குள் வெடிகுண்டைச் செலுத்தி குதறிச் சிதைக்கப்பட்ட கோணேஸ்வரியை குறியீடாக்கிப் எழும் கலாவின் ‘கோணேஸ்வரிகள்” என்னும் கவிதை உடலின் உதிரப்பிசிறல்களைக் கந்தகநெடி கமழ எடுத்துரைக்கிறது. ஈழத்து நவீன கவிதைத் தடத்தில் இக்கவிதை ஓர் மைல்கல் எனலாம். ‘வீரர்களே உங்கள் வக்கிரங்களைத் தீர்த்துக்கொள்ளுங்கள் என் பின்னால் என் பள்ளித் தங்கையும் உள்ளாள் தீர்ந்ததா எல்லாம் அவளோடு நின்று விடாதீர் எங்கள் யோனிகளின் ஊடே நாளைய சந்ததி தளிர்விடக்கூடும் ஆகவே வெடி வைத்தே சிதறடியுங்கள் “ வதைகளின் தடவழியே வன்முறையை எதிர்கொள்ளும் ஒரு பெண்ணின் தார்மீகக்குரல் கலாவின் கவிவழியே பிசிறின்றி ஒலிக்கிறது. கொடுமைகளுக்கு எதிரான எதிர்ப்பின் குரலாக எழும் ஆழியாளின் ‘மன்னம்பேரிகள்’ ஈழத்தின் கவிதை தடத்தில் வதையின் மொழியைத் தத்துருபமாகப் பதிவு செய்த கவிதையாகும். 1971இல் ஜே.வி.பி. கிளர்ச்சியில் பெண்கள் அணிக்குத் தலைமை தாங்கி 1971.04.16 அன்று படையினரால் கைது செய்யப்பட்டு பாலியல் வல்லுறவுக்குள்ளாகிப் படுகொலை செய்யப்பட்ட மன்னம்பேரி, 17.05.1997 இல் அம்பாறையில் சென்றல் முகாம் பொலிசாரி னால் வன்புணர்வுக்குப் பின் கணவன் முன்னிலையில் யோனியில் கிரனெட் வைத்து வெடிக்கச் செய்த கோணேஸ்வரி முருகேசு முதலானவரைப் பாடும் இக்கவிதை, வீச்சு மிக்க ஈழத்துக் கவிதைகளில் ஒன்றாகும். “ காலப்பொழுதுகள் பலவற்றில் / வீதி வேலி ஓரங்களில் /நாற் சந்திச் சந்தைகளில்/ பிரயாணங்கள் பலவற்றில் கண்டிருக்கிறேன்./ நாய்,கரடி,ஓநாய் /கழுகு,பூனை,எருதாய்ப்/ பல வடிவங்கள் அதற்குண்டு./தந்திக் கம்பத்தருகே/கால் தூக்கியபடிக்கு/ என்னை உற்றுக் கிடக்கும்/ அம் மிருகம் துயின்று/ நாட்கள் பலவாகியிருக்கும்./அதன் கண்கள்/ நான் அறியாததோர்/மிருகத்தின் கண்களைப் பறைசாற்றிற்று/ அவற்றின் பாலைத்தாகம்/அறியாப் பாஷையை/ எனக்குள் உணர்த்திற்று./ அழகி மன்னம் பேரிக்கும்/அவள் கோணேஸ்வரிக்கும்/புரிந்த வன்மொழியாகத்தான்/ இது இருக்கும் என/ அவதியாய் எட்டிக் கடந்து போனேன்.42” இத்தடத்தில் எழும் பிறிதொரு கவிதையே கே.சுதாஜினியின் கவிதை பாலியல் வல்லுறவுக்குட்பட்டு சிதைக்கப்பட்டு நலிவடைந்த பெண்ணின் உள்ளத்தை பதிவு செய்கிறது. “ ஒழுங்கையில் திடீரென /நாய் குரைக்கும் சத்தம் / அது அசதாரணமாயிருந்தது / யன்னலூடே பார்க்கிறேன் / படலைக்கருகில் “ஓநாய்க்கூட்டம்” / பத்துப் பன்னிரெண்டென அவை /என்னை /நான் எதனுள் மறைக்க .... /என் தனிமையில் களி கொண்டு / வெடுக்கென என்னில் பாய்ந்தன ஓநாய்கள் / குரல்வளையும் வறண்டு போய் /அதிர மறுத்தது / ஆனாலும் விக்கித்துக் கதறினேன் / ஓநாய்கள் தம் முன்னங்கால்களால் / என் கன்னங்களை /அறைந்தன / தலை கிறுகி வந்தது / கணங்கள் இருண்டு போக / என்னுடல் இழுத்துச் செல்லப்படகிறது என் /இருட்டறைக்குள் ....../ நான் நினைவிழக்கிறேன் /....... என்னுடலெங்கும் காயங்கள் அசைக்க முடியவில்லை /கிழிந்த உதடுகளிலிருந்து குருதி/ வடிந்தது /சிதைந்த என் உடலங்களை / ஒருங்கு சேர்க்கிறேன் / மெதுவாய் நிமிர்ந்து சுவரில் சாய்கிறேன் / நான் கிடந்த இடம்- அது /குருதியில் நனைந்திருந்தது /என் இதயம் அனலாய்க் கொதிக்க / கண்ணீர் /அதன் வடிகாலாய் வழிந்து /உதட்டுக் குருதியை / கழுவிச் சென்றது ” விபரணப்பாங்கில் அமையும் இக்கவிதை ஈழத்தில் நடந்த துன்பியலின் வடுக்களை நடப்பியல் வாழ்வுக்கூடாக எடுத்துரைக்கிறது.குரூர வெறியாட்டுக்குட்பட்ட பெண்ணின் உடல் வலிகளுடன் கவிதையை படிப்போன் மனதைத் தைக்கும் வண்ணம் எடுத்துரைக்கிறது.மரபுகளை உடைத்து பெண்ணுணர்வுகளை மையப்படுத்தி எழுந்த இக்கவிதை அச்சம் தரும் சூழலில் நிகழ்காலப் பெண்ணின் இருப்பை ஆவணப்படுத்திக் காட்டிய கவிதையாகும். ஓக்டோபரில் வந்து விழுந்த கவிதைகள் என்னும் தலைப்பில் ‘மூன்றாவது மனிதன்’ சஞ்சிகையில் ஆகர்சியாவால் எழுதப்பட்ட கவிதைகள் அனைத்தும் ஈழதேசத்தின் ஒரு காலகட்டத்தின் நிகழ்கால பதிவுகளே ஆகும்.வாழ்வுக்கும் சாவுக்குமிடையில் போராடும் ஈழப் பெண்ணின் அன்றாட வாழ்வியலை இக்கவிதைகள் எடுத்துரைக்கின்றன. “ஷெல்களிலும் சொல்களிலும் சிதறிப் போகின்ற வாழ்க்கையை குனிந்து தடவுகின்றேன் பிரிவு சொல்லிப் போனது பஸ் வண்டி காதிற்குள் குடைந்தன துயர ஓலங்கள் இருப்பென்றும் இறப்பென்றும் பச்சோந்தி முகம் காட்டும் நாட்களின் மார்பில் உதைத்து அடிமரம் பற்றி அழுகின்றேன் தழுவி அணைப்பனவோ வேட்டொலிகள்; “ துயர் படிந்த பூமியின் துன்பியல் குரலாய் ஒலிக்கும் இககவிதை நிதர்சன வாழ்வின் வரலாற்றுச் சுவடுகள். உயிர்குடிக்கும் எறிகணைத் தாக்குதல்களாலும் துப்பாக்கிகளின் வெடியோசைகளாலும் அதிர்ந்து கொண்டிருக்கும் ஈழதேசத்தில்தன் குழந்தைகளுக்கு நிசப்தமான இனிய காலைப் பொழுதைக்கூடக் காட்டமுடியாத ஏக்கம் அம்புலியின் ‘தேடி அலைவாய்” கவிதையில் ‘ஒரு அழகிய காலையை ஃஉனக்கு காட்ட முடியாத ஃவசந்த காலத்தில் ஃ விளையாட முடியாத ஃ பாலைவன நாட்களையே ஃ உனக்கு பரிசளிக்கிறேன்;45” என்னும் அடிகளில் நடப்பியல் வாழ்வியலுக்கூடாக வெளிப்படுகிறது.குழந்தைக்கு காட்ட முடியாத காலை மைதிலி அருளையாவின் ‘ஒவ்வொரு காலையிலும்’ கவிதையில் படிமங்களுக்கூடான துயரியின் காட்சிப் பதிவாய் வெளிப்படுகிறது. “ ஒவ்வொரு இரவிலும் கவியும் சோகை பிடித்துப்போன கருமையைக் கரைத்த படி பிழியப்பிழிய அழுது சோர்ந்து முகம் வெளிறிய குழந்தையாய்த் தோன்றும் குரலை ” இயற்கையைக்கூட பார்க்க முடியாத ரசிக்க முடியாத துர்ப்பாக்கிய சூழலில் யுத்தம் மனித உணர்வுகளைச் சிதைக்கிறது. மனித உறுப்புக்களை காவுகொள்கிறது.ஷெல்லுக்கு இரையாகி குண்டடிபட்டு அங்கவீனப்பட்ட கால்களைப்பாடும் உதயலட்சுமியின் (அம்புலி) குரல் ஈழதேசத்தின் ஒரு கால கட்டத்தின் நிகழ்காலப்பதிவு ஆகும். ‘எத்தனை களங்கள் கண்ட என் கால்கள் செத்தநிலை போல சவமாகிக் கிடக்கிறதே; “ வேதனையின் ரணங்களைப்பாடும் அம்புலியின் குரலைப் போன்று ‘அம்மா / இன்று நான் / உன்னிடம் வந்தபோது /வீட்டு முற்றத்தில் பதித்த என் / பாதச்சுவடு காத்து வை / நாளை நான் / வருவேன் என்பது /என்ன நிச்சயம்48′′ என நாளைய பொழுதில் மரணத்தை எதிர்கொள்ளத் தயாராக இருக்கும் பெண் போராளியின் பதிவாய் ஒலிக்கும் மன்னார் ரூபி மார்க்கிரட்டின் குரலும் நவீன தமிழிலக்கியத்துக்குப் புதியதே. ஈழத்தில் போர் ஏற்படுத்திய தாக்கம் அதீதமானது.போரின் வாழ்வில் பலி கொள்ளப்பட்டவர்கள் அநேகர்.போர்க்கால அமைதியில் அச்சமும் பீதியும் மனித வாழ்வை வாட்டி,வதைத்த அக்கொடூர கணங்களை நிணமும் சதையுமாக ஆழியாளின் ‘சின்னப்பாலம்;’ என்னும் கவிதை பதிவு செய்கிறது. ‘போர்க்கால அமைதி /எனது கிராமத்தின் / எஞ்சிய ஊர்மனைகளில் / வெட்ட வெளீரெனக் கிடந்த வயல் வெளிகளில் /சிற்றாறுகள் பின்னி வைத்த /வண்டல் மண் கரைகளில் / சின்னப்பாலத்தின் வெறிச்சோடலில் /ஐந்துவிரல் கொண்டு அறைந்து கிடந்தது. சின்னப் பாலத்தடிக்கு /நித்தம் செட்டை அடித்து வந்தன/ வழக்கத்திலும் கொழுத்த / ஒற்றைக்கால் கொக்குகளும்,சுழியோடும் நீர்க் கோழிகளும்,/ அவற்றில் அதிகமாய்/விளைந்து கிடநதன / ஊறி அழுகிய பிணங்களின் /வாசைன முகர்ந்து,சுவை அறிந்த / ஜப்பான் குறலிகளும்,குறட்டை பெட்டியான் மீன்களும்,/ கபறக்கொய்யாக்களோ/ எவ்வித நிர்ச்சலமின்றி /நீரிற் பொசிந்தூறிய மனித கபாலங்களை / ஆளுக்கு ஐந்து ஆறாய்ப் / பங்கிட்டக் கொண்டன – சண்டை சச்சரவின்றி சமாதானத்துடனே” போருக்குப்பின்னரான அமைதியை ஆழமான படிமத்துக்கூடாக விளக்கும் இக்கவிதை நவீனத்தமிழ்க்கவிதைகளில் தனித்துவமானது. போரினால் உடமையிழந்து, உரிமையிழந்து, வலியிழந்து, அடிமையாய், ஏதுமற்ற ஏதிலிகளாய் வாழும் வாழ்வைக் காட்சிப்படுத்தும் கவிதைகளும் பெண்களால் பாடப்பட்டுள்ளன. “அவள் அரசின் வன்செயலால் அகதியாகி வந்திட்டாள் தொற்று நோய்களின் இருப்பிடம் நோய்க்காவிகளின் உறைவிடம் வயிற்றுப்பசியின் வாழ்விடம் இதுவே இவள் வதிவிடம் அகதிகளின் நிவாரணம் அரைவயிற்றுக்கு அடங்காமல் போனதால் அரைவாசி அவிந்த மீனை ஆவலுடன் புசிக்கின்றனர் எரியும் வயிற்றுக்குள் புதைக்கின்றனர் ” கவிதை அலங்காரத் தன்மை கொண்ட அதீத வார்த்தைகளுக்கூடாகக் கட்டுண்டாலும் ஈழத்தில் இயங்கும் பெரும்பாலான அகதிமுகாம்களின் உண்மைத்தன்மையைக் இக்கவிதை காட்சிப்படுத்துகிறது. 2002 இல் தொடங்கப்பட்ட சமாதான பேச்சுகள் தொடச்சியற்று நின்றுபோய்விட, நிம்மதியில்லா வாழ்க்கை மீணடு;ம் தொடரப்போவதை எண்ணி கலங்கும் பெண் உள்ளத்தை நாகபூஷணி கருப்பையாவின் ‘மெல்ல மெல்ல’,என்னும் கவிதையில் காணலாம். “சந்தோசமாயிருந்த மனங்கள் மீது மெல்ல மெல்ல பதற்றம் தடவியது. திடீரென்று சமாதானப் பேச்சுகள் இடை நிறுத்தப்பட்டது. படுக்கையில் கனவொன்று முன் கூட்டியே நிழலாய் தொடர்ந்தது ......நடுக்கம் வந்து –என் உடம்போடு ஒட்டியது. மீண்டும் - என் நிம்மதி காணமல் போய்விடுமோ என்று ” ஈழத்து நவீன கவிதைகள்புறநானூற்று வீரத்துக்கு ஒப்ப படைக்கப்பட்டுள்ளன.“கெடுக சிந்தை கடிதிவடுணிவே52” என்னும் ஒக்கூர் மாசாத்தியார் பாடலில் வரும் தாய் முதிய மறக்குடியில் பிறந்தவள். இவளின் தந்தை யானையைக் கொன்று தானும் மாண்டவன்.இவளது கணவன் நிரைகளைப் பகைவர் கவர்ந்து செல்லாதவாறு தடுத்து மாண்டவன்.அச்சமயம் போருக்கு எழுமாறு பகைவரின் பறையொலி கேட்கிறது.மறப்புகழ்பாற் விருப்பம் கொண்ட அப்பெண் தனக்கிருந்த ஒரேயொரு புதல்வனைக் குடும்பியில் எண்ணை வைத்து வெள்ளிய ஆடையுடுத்தி,போருக்கு அனுப்புகிறாள். இத்தாய்க்கு நிகர்த்த வீரத்தை அ.காந்தாவின் “எந்த மகனுக்காய் என் கால்களை நகர்த்த”என்னும் கவிதையில் காணலாம். “ அவனை விதைத்த அடுத்த கணம் அதோ அடுத்தடுத்துள்ள கல்லறைகளை நோக்கி ஓடின கால்கள். கண்ணீர் பூக்களைத் தூவின கைகள். எந்த மகனுக்காய் என் கால்களை நகர்த்த? நேற்று விதையுண்டு போன மூத்தவனுக்கா?-இல்லை இப்போதுதான் விதைக்கப்பட்ட என் இளைய குஞ்சுக்கா? ” இழப்புக்களைத் தாங்கித் தாங்கி நிமிர்கிறது நம் தேசம். இன்று உள்ளவன் நாளையில்லை.மண்ணுக்காக மரணித்தவன் மாண்ட பின்னரும் வாழ்கிறான்.துயரத்தை நெஞ்சில் ஏந்தி கண்ணீரை விழியில் சேர்த்து தொடர்கிறது ‘சண்முகநாதன் கலைமகளின் பயணம். “நேற்றுவரை /கண்ணெதிரே நின்று /கதை பேசிச் சிரித்த முகம் இனறு /காவியமாய்ப் போனது. /நிஜமும் நிழலாகிப் போக /நீங்க முடியாத/ நினைவுகளால்/நிறைக்கப்பட்ட இதயத்தின் /விழி வழியே /நினைவின் துளிகள் /...... இன்னமும் இரண்டு / மணித்துளிதான். / நேற்றைய உன்னைப்போல் / இன்று உன்னருகில் /நான். /கந்தகச் சுமையை /கட்டியணைத்தபடி / உன் தடம் பட்ட/மண்ணெடுத்து/முத்தமிட்டு /இலக்கு நோக்கி /தொடர்கிறது ஃஎன் பயணமும் ” உடலில் வெடி குண்டினைக் கட்டிச் செல்லும் உன்னத ஆத்மாவின் பதிவும் பார்வையுமாக வெளிப்படு;ம் இக்கவிதை தமிழ் இலக்கிய உலகுக்குப் புதியது.படிப்போர் மனங்களில் கண்ணீரைச் சொரியச் செய்யும் இக்கவிதைகள் நெய்யப்பட்டவை யல்ல.இதயத்திலிருந்து வார்க்கப்பட்டவை. தற்கொடைப் போராளிகளுக்கு கல்லறைகள் கிடையாது. அவர்களின் சடலங்கள் உரிமை கோரப்படுவதில்லை.சுவடு தெரியாமல் அவர் இருப்ப மறைக்கப்படும்.இவ்வாறு தற்கொடைப் போராளியாய்ப் போய் உடல் சிதறி வெடியுண்டு சிதைந்து கிடக்கும் தோழியைப் பாடும் பெயரிடப்படாத நட்சத்திரங்கள் என்னும் கவிதை உள்ளத்தை உடைய வைக்கிறது. “அன்பான தோழி/ நீயும் இல்லை / உனக்கு கல்லறையும் இல்லை/ கண்ணீர் விட்டு அழமுடிந்தும் / பெயர் சொல்லி அழ முடியவில்லை. / தோழி! உன் சாதனை உன்னதம். ..../பெயரிடாத நட்சத்திரமே!/பல்லாயிரம் நட்சத்திரங்களில்/ உன் பிரகாசம் மட்டும்/என் கண்ணைப் பறித்துக் கதை சொல்லுகின்றது... ” பெண்ணுடல்,பெண்மொழி என்னும் கருத்துருவங்கள் வலுவடைந்த நிலையில் நுட்பமான வார்த்தைப் படிமங்களுக்கூடான அனுபவ உலகமாக விரியும் ஃபஹீமா ஜஹானின் கவிதைகள் முஸ்லீம் தமிழ் இனத்துவத்தின் உறவுப் பாலமாகும். இஸ்லாமிய அடிப்படை வாதத்திலிருந்து விலகி தமிழ்த்தேசியத்தின் ஆதரவுக் குரலாய் விளங்கும் பஹீமா ஜஹானின் கவிதைகள் போரின் வலி,அடக்குமுறைக்கெதிரான தார்மீகக் கோபம்,இனங்களுக்கிடையிலான புரிந்துணர்வு,மனிதமனங் களுக்கிடையிலான உறவு முதலானவற்றைப் பேசுகின்றன.சிறந்த குறியீட்டு உத்திகளைக் கையாண்டு தமிழ்க்கவிதைகளை நவீன தளத்துக்கு இட்டுச் சென்ற கவிதா ஆளுமைகளுள் ஒருவரான பஹீமா ஜகான் தமிழருக்கெதிரான ஒடுக்குமுறை களையும் அவர்களின் வாழ்வியல் அவலங்களையும் பாடியவர்.விடுதலைப் போராட்டத்தின் தீவிரப் போக்குகள் தமிழ் முஸ்லிங்களிடையே விரிசலை ஏற்படுத்திய காலப் பகுதியில் தமிழ் மக்களின் விடுதலைக்காகக் குரல் கொடுத்தவர். விடுதலைப் போரில் தன்னுயிர் ஈந்த போராளியைப் பாடும் ஒரு கடல் நீரூற்றி என்னும் கவிதை ஈழத்தின் நிகழ் காலப்பதிவுகளில் ஒன்றாகும். “அலையெழுப்பும் கடல் பரப்பினில் / உனக்கான பணி முடிக்கவென விடை பெற்றுப்போனாய் / வாழ்த்தச் சொல்ல வாயெழவுமில்லை / ஆரத்தழுவிட /நீ விரும்பவுமில்லை / வெளியே பெய்த மழை என் கன்னங்களில் வழிந்தோட / மழைப்புகாரினூடே மறைந்து போனாய் / திரைகடல் சென்ற திரவியமானாய் / ஆழிப்பரப்பெங்கம் ஊழித்தீ எழுந்து தணிந்தது – நீ / திரும்பி வரவே இல்லை / இன்று வீரர்கள் துயிலும் சமாதிகள் மீது / காலத்துயரின் பெருமொனம் கவிழ்ந்துள்ளது / சமுத்திரத்தையே சமாதியாகக் கொண்டவனே !/ இங்கு ஏதுமற்ற உன்கல்லறையில் / ஒரு கடல் நீருற்றி நிரம்பிடவோ “ வீரம் நிலத்தை ஆக்கிரமித்தது; நிலத்தை வென்றது. உயிர்களைப் பலிகுடித்து உடல்களைச் சிதைத்த போதும் வீரம் பேசப்படும். அன்று தொடக்கம் இன்றுவரை அது வரலாற்று உன்னதமாகச் சித்திரிக்கப்படும். இவ்வகையில் ஆனையிறவு வெற்றி மகத்தான வெற்றியாக கருதப்பட்டு ‘ஆனையிறவு” என்னும் கவிதைத் தொகுப்பை ஈழத்துக்களித்தது. வீரத்தின் வலிகளைத் தாங்கி உப்புக்காற்றுத் தழுவிய சாலையில் ‘ஆனையிறவு” எழுந்து நிற்பதை அலையிசையின் ‘ஆக்கிரமிப்புச் சின்னங்களைத் தாங்கிய பூமி / உலகறியக் கூவும் பிரச்சார விளைநிலம் / வெறித்தனத்தின் உச்சம் சிதற விழித்திருந்தது. (ஆனையிறவு, பக் 41) என்னும் எழுச்சிமிக்க வரிகள் காட்சிப்படிமங்களுக்கூடாக உயிரோட்டம் பெறுகின்றன. பெண்ணியத்தின் தீவிரபோக்கைக் கருத்தாடல்களுக்கூடாக உள்வாங்கிய பெண் கவிஞைகள்;, போர் ஏற்படுத்திய வலி, உணர்ச்சி அதன் தாக்கம் ஆகியவற்றை ஆழமான மொழிச்சொல்லாடல் படிமக்,குறியீட்டுக் கருத்துருவாக்கங்களின் வழி அனுபவங்களை, நவீன கவிதைகளாக உருவாக்கினர்.இக்காலப்பகுதியில் இலக்கிய மீட்டுருவாக்கத்தின் மூலம் பெண்ணிற்கான ஒரு புதிய வெளியை ஈழத்தின் போரியல் கவிதை திறந்தது.இங்கு பெண் மொழி என்பது ஒடுக்கப்பட்ட பெண்ணுடலுக்குள் சூழல் மாற்றம் கிளர்த்தும் கிளர்ச்சி,வேட்கை,வலி,கனவு,ஆகி யன உள்ளிட்ட அக நிகழ்வுகள் சார்ந்து உருவாகின்றன. பொதுவாக தான் சார்ந்த சூழலோடு முனைப்பு பெறும் இப்பெண்மொழியானது பிரத்தியேக மனப்படிமங்களுக்கூடாகப் பால்சாhந்த தனித்த அடையாளங்களை வெளி ப்படுத்தி நிற்கிறது.இக்கவிதைகள் ஈழத்தின் வாழ்வியல் சுவடாக ஒளிர்ந்து தனித்துவமான உணர்வுகளை உருக்கமாகவும் உயிரோட்டமாகவும் பதிவு செய்வதால் என்றும் எப்போதும் நிலைத்து நிற்க்கும் என்பதில் ஐயமில்லை. 00000


கப்பலை விடுவிக்க பணயத்த Facebook Twitter Make this my homepage Users Online: 30252 கப்பலை விடுவிக்க பணயத்தொகை கோரும் கடற்கொ ள்ளையர்கள் சோமாலிய கடற்கொள்ளையர்களால் கடத்தப்பட்டதாக கூறப்படும் கப்பலை விடுவிப்பதற்கு பணம் கோரப்பட்டுள்ளதாக ஐரோப்பிய ஒன்றிய கடற்படை தெரிவித்துள்ளது. ஐரோப்பிய ஒன்றிய கடற்படை வெளியிட்டுள்ள அறிக்கையில் இந்த விடயம் தெரிவிக்கப்பட்டுள்ளது. இந்த விடயம் குறித்து கப்பலின் உரிமையாளருக்கும் தகவல் வழங்கப்பட்டிருப்பதாக ஐரோப்பிய ஒன்றிய கடற்படை வெளியிட்டுள்ள அறிக்கையில் கூறப்பட்டுள்ளது. இலங்கைக் கொடியுடன் எரிபொருள் ஏற்றிவந்த, கப்பல் ஒன்று சோமாலிய கடற்கொள்ளையர்களால் கடத்தப்பட்டிருந்தது. துபாய் அரசுக்கு சொந்தமான எரிஸ் 13 (Aris 13) எனும் இந்த கப்பலில் எட்டுப் பேர் அடங்கிய குழு பயணித்ததாகவும் கூறப்பட்டுள்ளது. கப்பலில் இருந்த எட்டு ஊழியர்களும் இலங்கையர்கள் என நம்புவதாக, இலங்கை கடற்படை நேற்று தெரிவித்தது.


புத்தாண்டு நல்வாழ்த்துக்கள் நண்பரே, எனது பெயரையும் இங்கே கணடதில் மகிழ்ச்சி.


கொழும்பு ஊடகம் வெளியிட்டுள்ள தகவல் - ரணிலும், ரவியும் இப்படிப்பட்டவர்களா..? ~ Jaffna Muslim ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-")[2].substring(0,2); var m = postdate.split("-")[1]; var y = postdate.split("-")[0]; for(var u2=0;u2 Friday, December 07, 2018 www.jaffnamuslim.com 2 ஐக்கிய தேசிய கட்சியின் கபடத்தனம் அம்பலமானதால் கட்சிக்குள் பாரிய நெருக்கடி நிலை ஏற்பட்டுள்ளதாக கொழும்பு ஊடகம் ஒன்று தகவல் வெளியிட்டுள்ளது. நாடாளுமன்ற உறுப்பினர் ரவி கருணாநாயக்கவுக்கு, முன்னாள் பிரதமர் ரணில் விக்ரமசிங்க கடிதம் ஒன்றை அனுப்பி வைத்துள்ளார். அந்தத் கடிதத்தில், கட்சியின் பிரதித் தலைவராக ரவி கருணாநாயக்கவை நியமிப்பதுடன், நிதியமைச்சர் பதவியும் வழங்குவதாக உறுதியளித்துள்ளார். இலங்கையில் தற்போது அரசியல் நெருக்கடி நிலை ஏற்பட்டுள்ளதுடன், அடுத்து என்ன நடக்கும் என்பது தெரியாமல் பலரும் தவித்து வருகின்றனர். இந்நிலையில் வலுக்கட்டாயமாக ஏற்படுத்தப்பட்ட மஹிந்த அரசாங்கத்தில் இணைந்து கொள்ள பலரும் ஆர்வம் காட்டியுள்ளனர். மஹிந்த அரசாங்கத்தில் ஐக்கிய தேசிய கட்சியின் நாடாளுமன்ற உறுப்பினரான ரவி கருணாநாயக்கவும் இணையவுள்ளதாக தகவல்கள் வெளியாகி இருந்தன. கட்சி தாவலை தடுப்பதற்காக ரவி கருணாநாயக்கவுக்கு பெருமளவு வரப்பிரசாதங்களை ரணில் வழங்கியுள்ளதாக தெரியவந்துள்ளது. கடந்த ரணில் அரசாங்கத்தில் நிதி மற்றும் வெளிவிவகார அமைச்சராக கருணாநாயக்க செயற்பட்டிருந்தார். எனினும் நிதியமைச்சராக செயற்பட்ட காலத்தில் பாரிய மோசடிகளில் ஈடுபட்டதாக குற்றம் சாட்டப்பட்டு, ஜனாதிபதியினால் அவரது பதவி பறிக்கப்பட்டிருந்தமை குறிப்பிடத்தக்கது. சமகால அரசியல் நெருக்கடிகளை எதிர்கொள்ள ஐக்கிய தேசிய கட்சியின் தலைவராக சஜித் பிரேமதாஸவை நியமிக்க வேண்டும் என பலரும் கருத்து வெளியிட்டு வருகின்றனர். அடுத்த பிரதமராக சஜித் தான் வருவார் என ஊகங்கள் வெளியாகி உள்ள நிலையில், ரணில் விக்ரமசிங்கவின் ரகசிய கடிதம் கட்சிகுள் பெரும் நெருக்கடி நிலைகளை ஏற்படுத்தியுள்ளதாக சுட்டிக்காட்டப்பட்டுள்ளது. 7 December 2018 at 11:28 Reply No difference MR.. MY3 .. RNL.. All are same... People or this country will not benifit from these men of personnel agenda... Should find new leaders to rule this land 8 December 2018 at 12:46 Reply Mr. Ranil Please do not STOP Ravi.. Also consider yourself to join with Mahinda also. You all join hand together and create a Party Call SriLanka AliBABA's because all you are BIG THIEF AND CRIMINAL politicians of SriLanka. (90% MP's are CRIMINALS)


source: fineweb

text: ஸ்மார்ட்போன்களுக்கு அவசியமான அம்சங்கள் மற்றும் சரியான விலையில் அவற்றை விற்பனை செய்து சியோமி நிறுவனம் இந்தியாவில் வளர்ந்து வருகின்றது. 2014 ஆம் ஆண்டு இந்திய சந்தையில் கால் பதித்த சியோமி நிறுவனம் பிளாஷ் விற்பனை மூலம் நொடிகளில் கருவிகளை விற்பனை செய்தது. அப்படியாக அந்நிறுவனம் விற்பனையில் புதிய சாதனை ஒன்றைப் படைத்திருப்பதாக அந்நிறுவன தலைமை நிர்வாக அதிகாரி செய்திக் குறிப்பின் மூலம் தெரிவித்துள்ளார். புதிய சாதனை அவ்வாறாக சியோமி நிறுவனம் 18 நாட்களில் சுமார் 1 மில்லியன் ஸ்மார்ட்போன்களை இந்தியாவில் மட்டும் விற்பனை செய்துள்ளதாக அந்நிறுவனத்தின் தலைமை நிர்வாக அதிகாரி தெரிவித்துள்ளார். கடிதம் சியோமி விற்பனையில் சாதனை படைத்திருப்பதையொட்டி அந்நிறுவனத்தின் தலைமை நிர்வாக அதிகாரி சியோமி பயனர்கள், நிறுவனத்தினை துணை தலைவர், மற்றும் இந்திய தலைமை அதிகாரி உள்ளிட்டோருக்கு நன்றி தெரிவிக்கும் கடிதம் ஒன்றை வெளியிட்டுள்ளார். ரெட்மி நோட் 3 ஏற்கனவே சியோமி நிறுவனம் ஆறு மாதங்களில் சுமார் 2.3 மில்லியன் ரெட்மி நோட் 3 கருவிகளை விற்பனை செய்து சாதனை படைத்ததும் குறிப்பிடத்தக்கது. மேக் இன் இந்தியா கடந்த ஆண்டு ஆகஸ்டு மாதத்திலேயே சியோமி நிறுவனம் 'மேக் இன் இந்தியா' திட்டத்தில் கலந்து கொண்டது. இதனைத் தொடர்ந்து இந்நிறுவனம் இந்தியாவின் மிகப் பெரிய ஸ்மார்ட்போன் பிரான்டாக உருவெடுத்துள்ளதாக ஐடிசி தகவல்கள் தெரிவிக்கின்றன. இடம் சர்வதேச சந்தையில் முக்கிய இடம் வகிக்க சியோமி நிறுவனத்தைப் பொருத்த வரை இந்திய சந்தை மிகவும் முக்கியமான ஒன்றாக இருக்கின்றது. சியோமி குடும்பத்தின் ஒட்டு மொத்த முயற்சியில் இந்திய சந்தையில் அதிகப்படியான பங்குகளை 3-5 ஆண்டுகளில் கைப்பற்ற முடியும் என சியோமி சிஇஒ தனது கடிதத்தின் மூலம் நம்பிக்கை தெரிவித்துள்ளார். அறிமுகம் இந்திய சந்தையில் சியோமி நிறுவனம் ஜூலை 2014 ஆம் ஆண்டு களம் இறங்கியது. இந்நிறுவனத்தின் முதல் இந்திய வெளியீடாக சியோமி எம்ஐ 3 அமைந்தது. இந்தக் கருவியானது பிளிப்கார்ட் தளத்தில் மட்டும் பிரத்தியேகமாக பிளாஷ் விற்பனை செய்யப்பட்டது குறிப்பிடத்தக்கது. ஒப்பந்தம் ஒரே வருடத்தில் சியோமி நிறுவனம் தனது சொந்த இணையத்தளம், ஆப் மற்றும் அமேசான், ஸ்னாப்டீல் போன்ற நிறுவனங்களுடன் ஒப்பந்தம் மேற்கொண்டது. இத்துடன் தி மொபைல் ஸ்டோர் மற்றும் ஏர்டெல் ஸ்டோர் உள்ளிட்டவற்றில் தனது ஆஃப்லைன் விற்பனையைத் தொடங்கியது. வெளியீடு சியோமி நிறுவனம் எம்ஐ 4ஐ கருவியினை பிரத்தியேகமாக இந்திய பயனர்களுக்கென வடிவமைத்து ஏப்ரல், 2015 ஆம் ஆண்டு வெளியிட்டது. முகநூலில் எங்கள் செய்திகளை படிக்க க்ளிக் செய்யவும்


அடேலின் வாழ்க்கை: அத்தியாயம் 1 & 2 (அ) காதலின் உன்மத்தம்


SBI Flexi Deposit Scheme | SBI-யின் Flexi டெபாசிட் கணக்கை தொடங்கி வட்டியை அள்ளுங்கள்..! | INDIA News in Tamil Live• IND AUS 21/0 (6) SBI-யின் Flexi டெபாசிட் கணக்கை தொடங்கி வெறும் 5000-க்கு 50,000 வரை வட்டியை அள்ளுங்கள்.! ஒரே தவணையில் டெபாசிட் செய்யத் தேவையான தொகை ரூ.500. ஒரு நிதியாண்டில், SBI பிளக்ஸி வைப்புத் திட்டத்தில் தேவைப்படும் குறைந்தபட்ச வைப்புத் தொகை ரூ.5,000 ஆகும்...! Last Updated : Nov 8, 2020, 07:11 AM IST 5,000 mAh பேட்டரி உடன் ஓப்போ A93 5G ஸ்மார்ட்போன் அறிமுகம்! உலகின் மிக மர்மமான கிராமம்.. இங்கே போனவர் யாரும் திரும்பியதில்லை...!! 7th Pay Commission: மகிழ்ச்சியில் மத்திய அரசு ஊழியர்கள், DA-வுக்காக ஜூலை வரை காத்திருக்க வேண்டாம்!! அனைத்து அரசு ஊழியர்களுக்கும் இரட்டை போனஸ் உடன் ஊதிய உயர்வு..! நாட்டின் மிகப்பெரிய வங்கியான ஸ்டேட் பாங்க் ஆப் இந்தியா (SBI), தனது வாடிக்கையாளர்களுக்கு பல சேவையை வழங்கி வருகிறது. இந்நிலையில், SBI-யின் பிளக்ஸி டெபாசிட் (Flexi Deposit) கணக்கு மூலம் பயனர்களுக்கு பல நன்மைகள் கிடைக்கிறது. SBI சேமிப்புக் கணக்கு மற்றும் பிளக்ஸி டெபாசிட் (Flexi Deposit) இரண்டிலும் ஒரு குறிப்பிட்ட தொகையை செலுத்த வேண்டும். சேமிப்பு கணக்கில் இருப்பு குறையும் போது பிளக்ஸி டெபாசிட்டிலிருந்து சேமிப்புக் கணக்கிற்கு தானாகவே பணம் வரவு வைக்கப்படும். SBI வழங்கும் பிளக்ஸி டெபாசிட் கணக்கு குறித்து இங்கே பார்ப்போம், SBI வலைத்தளத்தின் தகவல் படி, ஒரே தவணையில் டெபாசிட் செய்யத் தேவையான தொகை ரூ.500. ஒரு நிதியாண்டில், SBI பிளக்ஸி வைப்புத் திட்டத்தில் தேவைப்படும் குறைந்தபட்ச வைப்புத் தொகை ரூ.5,000 ஆகும். இருப்பினும், SBI பிளக்ஸி திட்டத்தில் அனுமதிக்கப்பட்ட அதிகபட்ச வைப்பு ஒரு நிதியாண்டில் ₹.50,000 ஆகும். SBI-யை போல பல்வேறு வங்கிகளும் பிளக்ஸி டெபாசிட் திட்டத்தை வழங்கி வருகின்றன. ஆனால் ஒவ்வொரு வங்கிகளும் சில தனிப்பட்ட விதிமுறைகளை வைத்துள்ளன. பிளக்ஸி டெபாசிட் கணக்கை எளிதாக தொடங்கிவிடலாம் என்பதும், தேவைப்படும் போது பணத்தை வெளியே எடுத்துவிடலாம் என்பதும் இந்த கணக்கில் உள்ள வசதி. இதற்கான அதிக தொகையை முதலீடு செய்ய வேண்டும் என்கிற கட்டாயமில்லை. ALSO READ | SBI Big Alert: SBI வாடிக்கையாளர்கள் இன்று நெட் பேங்கிங் சேவையை பயன்படுத்த முடியாது..!! இதற்கான அதிக தொகையை முதலீடு செய்ய வேண்டும் என்கிற கட்டாயமில்லை. SBI வழங்கும் பிளக்ஸி டெபாசிட் கணக்கு குறித்து இங்கே பார்ப்போம், SBI வலைத்தளத்தின்படி, ஒரே தவணையில் டெபாசிட் செய்யத் தேவையான தொகை ரூ.500. ஒரு நிதியாண்டில், SBI பிளக்ஸி வைப்புத் திட்டத்தில் தேவைப்படும் குறைந்தபட்ச வைப்புத் தொகை ரூ.5,000 ஆகும். எனினும். SBI பிளக்ஸி திட்டத்தில் அனுமதிக்கப்பட்ட அதிகபட்ச வைப்பு ஒரு நிதியாண்டில் ₹.50,000 ஆகும். SBI பிளக்ஸி வைப்புத் திட்டத்தில் குறைந்தபட்ச வைப்பு காலம்5ஆண்டுகள் மற்றும் அதிகபட்சம்7ஆண்டுகள் ஆகும். SBI தற்போது ஒரு ஆண்டு மற்றும் ஏழு ஆண்டுகளில் முதிர்ச்சியடைந்த நிலையான வைப்புகளுக்கு ஆண்டுக்கு 6.25% வட்டி விகிதத்தை செலுத்துகிறது. SBI Flexi Deposit SchemeFlexi Depositsbi atm withdrawal rulesThe State Bank of Indiasbi yono app MGR பலரின் இதயங்களில் வாழ்கிறார், அவருக்கு முன் நான் தலை வணங்குகிறேன்: PM Modi Tweet ரஜினி மக்கள் மன்ற செயலாளர் AJ.ஸ்டாலின் திமுகவில் இணைந்தார்..! G7 உச்சிமாநாட்டிற்கு இந்தியாவிற்கு அழைப்பு விடுத்துள்ள பிரிட்டன்..!!! அடுத்த5வருசத்துக்கு நீங்க கேள்வியே கேக்கக்கூடாது; வினோத வழக்கில் உத்தரவு..! Ice Cream அட்டைப்பெட்டிகளில் கொரோனா வைரஸ்: நடவடிக்கையில் இறங்கியது அரசு Itel Smartphone 7000 ரூபாய்க்கு கிடைக்குது தெரியுமா? விவரங்கள் உள்ளே... பாண்டியா சகோதரர்களின் தந்தையின் மறைவுக்கு இரங்கல் தெரிவித்த Virat Kohli BSNL மெகா திட்டம்! ஒரு முறை ரீசார்ஜ் செய்து, ஆண்டு முழுவதும் பலன் பெறுங்கள்! கோயில்களை பக்தி மிக்க சமூகத்தின் கைகளில் ஒப்படைப்பவருக்கே எனது ஓட்டு: சத்குரு Viral: இரண்டு ஆண்களுடன் ஒரே வீட்டில் குடும்பம் நடத்தும் பெண்..! பிறந்த நாள் கொண்டாட்டத்தால் உருவான சர்ச்சை: வருத்தம் தெரிவித்த விஜய் சேதுபதி WORLD'S DIRTIEST மனிதன்! 65 ஆண்டுகளாக குளிக்காத காரணம் தெரியுமா? உங்க ஆடை ஆபாசமா இருக்கு என விமானத்தில் இருந்து பெண்ணை வெளியாற்றிய கொடூரம்!


text: 360 டிகிரி கோணத்தில் தேவாலயத்தை வலம் வருவது எப்படி? *ஒரே இடத்தில் நின்றபடி நமக்கு இடது புறம், வலது புறம், மேலே வானம், கீழே பூமி என அனைத்தையும் ஒரு சுற்று சுற்றி வந்து பார்ப்பதுதான் 360 டிகிரி கோணம். வெளிநாட்டில் வசிக்கும் நமது வாசகர்கள் தமிழகத்தில் உள்ள புகழ்பெற்ற தேவாலயங்களை அங்கிருந்தபடியே சுற்றிப் பார்க்க வசதி ஏற்படுத்திக் கொடுக்கும் நோக்கில் 360 டிகிரி கோணம் பகுதி தொடங்கப்பட்டுள்ளது. இந்த பகுதியில் நீங்கள் பார்க்கும் தேவாலயத்தை வலப்புறமாக சுற்றிப்பார்க்க படத்தின் வலதுபுறத்தில் மவுசை க்ளிக் செய்து வலப்புறமாக நகர்த்த வேண்டும். இடதுபுறமாக சுற்றி வர இடப்புறமாக மவுசை நகர்த்த வேண்டும். கம்ப்யூட்டரின் முழுத்திரையில் தேவாலயத்தை பார்த்து ரசிக்கவும் முடியும். படத்தின் நடுவில் இருக்கும் ஐகான்கள் மீது க்ளிக் செய்வதன் மூலம் படத்தை ஜூம் செய்தும் பார்க்கலாம். முழுத்திரையிலும் பார்க்கலாம். தேவாலயங்களை பார்த்து ரசித்துக் கொண்டிருக்கும்போது ஆடியோ வாயிலாக கொடுக்கப்படும் ஆன்மீக தகவல்களின் ஒலியை அதிகப்படுத்தவும், குறைக்கவும் வால்யூம் கண்ட்ரோல் வசதியும் உள்ளது.


கோலாலம்பூர் ஜூலை 3 கோவிட் 19 தாக்கத்தால் பெரும் சிரமத்தை எதிர்நோக்கி வரும் குடும்பங்களுக்கு கெராக்கான் உதவி வருவதாக அக்கட்சியின் உதவி தலைவர் டத்தோ பரமேஸ்வரன் கூறினார். சிலாங்கூர் முதல் கட்டமாக அம்பாங்,செலாயாங் மற்றும் பத்துகேவ்ஸ் வட்டாரத்தை சேர்ந்த 30 குடும்பங்களுக்கு அத்தியாவசிய பொருளுதவி வழங்கப்பட்டதாக அவர் குறிப்பிட்டார். அண்மையில் கெராக்கான் கட்சியின் தேசிய தலைவர் டத்தோ டோமினிக் லாவ் தொடக்கிவைத்த”பரிவு காட்டும் திட்டத்தின்”தில் நாடு தழுவிய நிலையில் இந்த உதவி ஏழை மக்களுக்கு வழங்கப்பட்டு வருவதாக அவர் சொன்னார். தலைநகரில் உள்ள வங்சா மாஜூ வட்டாரத்தில் கெராக்கான் துணை சபாநாயகர் பிரபாகரன் இதுபோன்ற உதவிகளை செய்துவருவதாக அவர் சொன்னார். பினாங்கு, பத்து காவானில் தம்மை பிரதிநிதித்து 16 ஏழை குடும்பங்களுக்கு சிவசுந்தரம் உதவிப் பொருட்களை வழங்கியுள்ளதாக அவர் சுட்டிக்காட்டினார். பொது முடக்கத்தால் சிரமத்தை எதிர்நோக்கி வரும் குடும்பங்களுக்கு கெராக்கான் இதுபோன்ற உதவிகளை தொடர்ந்து செய்துவரும் என அவர் சொன்னார். இதனிடையே உலு சிலாங்கூரில் அந்த தொகுதியின் உதவித் தலைவர் ராமராவ் வசதி குறைந்த குடும்பங்களுக்கு உதவி வருவதாக அவர் சொன்னார்.


source: wikipedia

text: கோவை என்ற பெயரில் உள்ள கட்டுரைகள்: கோவை தாவரம் கோவை (நிரலாக்கம்) கோயம்புத்தூர் கோவை (தமிழிசை) கோவை (இலக்கியம்) கோயம்புத்தூர் மாநகராட்சி நபர்கள் கோவை மகேசன் வேறு கோவை தொழில்நுட்பக் கல்லூரி கோவை பிரதர்ஸ், திரைப்படம்


text: மரவேலை (அல்லது தச்சு வேலை) செய்யும் ஒருவரைத் தமிழில் தச்சன் எனக் குறிப்பிடுவர். துண்டு துண்டாக அறுக்கப்பட்ட மரங்களை மரசாமான்களாக தச்சர் வடிவமைக்கின்றார். கதவு, சன்னல், அலமாரி, நற்காலி உட்பட அனைத்து மரச்சாமான்களை தச்சர் வடிவமைக்கிறார். பயன்படுத்தும் சாதனங்கள் உளி, சுத்தி, வாள், ஆணி, துளைக்கருவி, அரம், இழைப்புளி போன்றவை. தச்சரின் வகைகள் மரவேலை செய்யும் தச்சர், நகை வேலை செய்யும் தச்சர் (இதில் நகை வேலை செய்பவர்களை தட்டார், பத்தர் என்ற பெயர்களிலும் அழைப்பர்), இரும்பு வேலை செய்யும் தச்சர் எனப்படுவர் (இதில் இரும்பு வேலை செய்யும் தச்சரை கருமார் என்ற பெயரில் அழைப்பர். பழங்காலத்தில் தச்சர் பழங்காலத்தில் தச்சரின் பங்கு இன்றிமையாதது. தற்பொழுது பெரும்பாலும் தச்சு வேலைக்கு இயந்திரங்கள் பயன்படுத்தப்படுகின்றன. பழங்காலத்தில் மரத்தில் வடிவங்கள் தச்சர்கள் வெறும் உளி, சுத்தி பயன்படுத்தி வடிவமைத்தனர் என்பது குறிப்பிடத்தக்கது. கைவினைஞர்கள் மரவேலை தொழில்கள் தொழிற்கலைஞர்கள்


“நாமல் கழிப்பறைக்கு சென்றாலும் அவருடன் கூடவே அங்கஜனும் லெசல்வார்.” – க.வி.விக்னேஸ்வரன் – தேசம் “நாமல் கழிப்பறைக்கு சென்றாலும் அவருடன் கூடவே அங்கஜனும் லெசல்வார்.” – க.வி.விக்னேஸ்வரன் அரசாங்கத்துடன் ஒட்டி இருந்துகொண்டு பந்தம் பிடிப்பவரே அங்கஜன் என தமிழ் மக்கள் தேசிய கூட்டணியின் தலைவரும் நாடாளுமன்ற உறுப்பினருமான க.வி.விக்னேஸ்வரன் தெரிவித்தார். ஜெனீவா என்பது நாடகமென நாடாளுமன்ற உறுப்பினர் அங்கஜன் இராமநாதன் தெரிவித்தமை தொடர்பாக செய்தியாளர்கள் கேள்வியெழுப்பிய போதே அவர் இதனைத் தெரிவித்தார். இதன்போது மேலும் பதில் வழங்கிய அவர் , அரசாங்கத்துடன் ஒட்டி இருந்துகொண்டு பந்தம் பிடிப்பவரே அங்கஜன். நாமல் கழிப்பறைக்கு சென்றாலும் பின்னால் செல்பவர். அவருக்கு ஏதோ ஒரு சில வாக்குகள் கிடைத்துவிட்டது. அதற்கு பல காரணங்கள் இருக்கின்றன. ஆனால் அடுத்த முறை அவருக்கு மக்கள் வாக்களிக்க மாட்டார்கள். அவருடைய கூற்றை நாங்கள் முக்கியமாக கருத வேண்டிய அவசியமில்லை. அண்மையிலே தமிழ் தேசிய கட்சிகள் எல்லோரும் இணைந்து பேசி ஒருமித்து ஒரு அறிக்கை அனுப்ப வேண்டுமென பேசியிருந்தோம். பின்னர் அதிலிருந்து இழுத்து இழுத்து செய்யாதிருந்ததால் இனியும் தாமதித்தால் காலம் தாமதித்து விடும் என்பதால் எஞ்சியிருந்த ஏனைய கட்சிகளை இணைத்து உரிய நடவடிக்கைகளை எடுத்திருந்தோம். சிறைக்குள் நுழைந்து தமிழ் அரசியல் கைதிகளை மண்டியிடச் செய்து துப்பாக்கி முனையில் அச்சுறுத்திய அமைச்சர் – மௌனம் காக்கும் அரசு !


செயலையும் நாம் செய்வதாக தான் நினைத்துக் கொண்டிருக்கிறோம்.


text: கம்யூனிஸ்ட் கட்சி என்பது கம்யூனிசத்தின் சமூக-பொருளாதார இலக்குகளை அடைய முயலும் ஒரு அரசியல் கட்சியாகும் . கம்யூனிஸ்ட் கட்சி என்ற சொல் கார்ல் மார்க்ஸ் மற்றும் ஃபிரெட்ரிக் ஏங்கல்ஸ் ஆகியோரால் கம்யூனிஸ்ட் கட்சியின் அறிக்கை (1848) என்ற தலைப்பில் பிரபலப்படுத்தப்பட்டது . ஒரு முன்னணி கட்சியாக , கம்யூனிஸ்ட் கட்சி தொழிலாள வர்க்கத்தின் (பாட்டாளி வர்க்கத்தின்) அரசியல் கல்வி மற்றும் வளர்ச்சிக்கு வழிகாட்டுகிறது . ஆளும் கட்சியாக, கம்யூனிஸ்ட் கட்சி பாட்டாளி வர்க்கத்தின் சர்வாதிகாரத்தின் மூலம் அதிகாரத்தைப் பயன்படுத்துகிறது . விளாடிமிர் லெனின்ஏகாதிபத்திய ரஷ்யாவில் சோசலிச இயக்கம் சித்தாந்த ரீதியாக எதிர்க்கும் பிரிவுகளாக, போல்ஷிவிக் பிரிவு ("பெரும்பான்மையினர்") மற்றும் மென்ஷிவிக் பிரிவு ("சிறுபான்மையினர்") எனப் பிரிக்கப்பட்ட போது, கம்யூனிஸ்ட் கட்சியை புரட்சிகர முன்னணிப் படையாக உருவாக்கியது . அரசியல் ரீதியாக திறம்பட செயல்பட, லெனின் ஜனநாயக மத்தியத்துவத்துடன் நிர்வகிக்கப்படும் ஒரு சிறிய முன்னணி கட்சியை முன்மொழிந்தார், இது தொழில்முறை புரட்சியாளர்களின் ஒழுக்கமான கேடரின் மையப்படுத்தப்பட்ட கட்டளையை அனுமதித்தது . ஒரு கொள்கை ஒப்புக் கொள்ளப்பட்டவுடன், அரசியல் இலக்குகளை அடைய ஒவ்வொரு போல்ஷிவிக்கின் ஒப்புக்கொள்ளப்பட்ட கொள்கைக்கு முழு அர்ப்பணிப்பு தேவைப்பட்டது. இதற்கு நேர்மாறாக, ஆரம்பத்தில் லியோன் ட்ரொட்ஸ்கியை உள்ளடக்கிய மென்ஷிவிக் பிரிவு, கம்யூனிசப் புரட்சியை அடைவதில் வெகுஜன மக்களின் முக்கியத்துவத்தை கட்சி புறக்கணிக்கக் கூடாது என்று வலியுறுத்தியது. புரட்சியின் போக்கில், சோவியத் ஒன்றியத்தின் கம்யூனிஸ்ட் கட்சியாக (CPSU) மாறிய போல்ஷிவிக் கட்சி 1917 அக்டோபர் புரட்சிக்குப் பிறகு ரஷ்யாவில் அரசாங்க அதிகாரத்தை ஏற்றுக்கொண்டது . கம்யூனிஸ்ட் அகிலத்தின் உருவாக்கத்துடன்(Comintern) 1919 இல், கம்யூனிஸ்ட் கட்சித் தலைமை என்ற கருத்து உலகளவில் பல புரட்சிகர கட்சிகளால் ஏற்றுக்கொள்ளப்பட்டது. சர்வதேச கம்யூனிஸ்ட் இயக்கத்தை கருத்தியல் ரீதியாக தரப்படுத்தவும், உறுப்புக் கட்சிகளின் மையக் கட்டுப்பாட்டை பராமரிக்கவும், Comintern அதன் உறுப்பினர்கள் தங்கள் பெயர்களில் "கம்யூனிஸ்ட் கட்சி" என்ற வார்த்தையைப் பயன்படுத்த வேண்டும் என்று கோரியது. CPSU இன் தலைமையின் கீழ், மரபுவழி மார்க்சியத்தின் விளக்கங்கள் ரஷ்யாவிற்குப் பயன்படுத்தப்பட்டு , உலகம் முழுவதும் லெனினிஸ்ட் மற்றும் மார்க்சிஸ்ட்-லெனினிச அரசியல் கட்சிகளின் தோற்றத்திற்கு வழிவகுத்தது . லெனினின் மரணத்திற்குப் பிறகு, ஜோசப் ஸ்டாலினின் ஃபவுண்டேஷன்ஸ் ஆஃப் லெனினிசம் (1924) என்ற புத்தகம் லெனினிசத்தின் அதிகாரப்பூர்வ விளக்கமாக இருந்தது . வெகுஜன அமைப்புகள் ஆரம்பகால பொதுவுடைமை லெனினின் கோட்பாட்டில் ஒரு கம்யூனிஸ்ட் கட்சியின் அங்கத்துவம் செயலில் உள்ளவர்களுக்கு மட்டுமே இருக்க வேண்டும் என்பதால் , கட்சிக்கு வெகுஜன ஆதரவைத் திரட்ட தனி அமைப்புகளின் வலைப்பின்னல்கள் தேவைப்பட்டன. பொதுவாக, கம்யூனிஸ்ட் கட்சிகள் பல்வேறு முன்னணி அமைப்புகளை கட்டமைத்தன, அதன் உறுப்பினர்கள் பெரும்பாலும் கம்யூனிஸ்டுகள் அல்லாதவர்களுக்குத் திறந்தனர். பல நாடுகளில், கம்யூனிஸ்ட் கட்சிகளின் மிக முக்கியமான முன்னணி அமைப்பு அதன் இளைஞர் பிரிவு ஆகும். கம்யூனிஸ்ட் அகிலத்தின் காலத்தில் , இளைஞர் கழகங்கள் ' இளம் கம்யூனிஸ்ட் லீக் ' என்ற பெயரைப் பயன்படுத்தி வெளிப்படையான கம்யூனிஸ்ட் அமைப்புகளாக இருந்தன . பின்னர் பல நாடுகளில் யூத் லீக் கருத்து விரிவடைந்தது, மேலும் 'ஜனநாயக இளைஞர் கழகம்' போன்ற பெயர்கள் ஏற்றுக்கொள்ளப்பட்டன. சில தொழிற்சங்கங்கள் மற்றும் மாணவர்கள், பெண்கள், விவசாயிகள் மற்றும் கலாச்சார அமைப்புகள் கம்யூனிஸ்ட் கட்சிகளுடன் இணைக்கப்பட்டுள்ளன. பாரம்பரியமாக, இந்த வெகுஜன அமைப்புகள் பெரும்பாலும் அரசியல் ரீதியாக கட்சியின் அரசியல் தலைமைக்கு அடிபணிந்தன. 1990 களில் கம்யூனிஸ்ட் கட்சி ஆட்சிகள் வீழ்ச்சியடைந்த பிறகு, வெகுஜன அமைப்புகள் சில நேரங்களில் தங்கள் கம்யூனிஸ்ட் கட்சி நிறுவனர்களை விட அதிகமாக வாழ்ந்தன. சர்வதேச அளவில், கம்யூனிஸ்ட் இன்டர்நேஷனல் பல்வேறு சர்வதேச முன்னணி அமைப்புகளை (தேசிய வெகுஜன அமைப்புகளை ஒன்றோடொன்று இணைக்கிறது), யங் கம்யூனிஸ்ட் இன்டர்நேஷனல் , ப்ரோஃபின்டர்ன் , க்ரெஸ்டின்டர்ன் , இன்டர்நேஷனல் ரெட் எய்ட் , ஸ்போர்ட்டிர்ன் போன்றவற்றை ஏற்பாடு செய்தது. இவற்றில் பல அமைப்புகள் கலைக்கப்பட்டது. கம்யூனிஸ்ட் அகிலத்தின் கலைப்பு. இரண்டாம் உலகப் போருக்குப் பிறகு, உலக ஜனநாயக இளைஞர் கூட்டமைப்பு , மாணவர்களின் சர்வதேச சங்கம் , உலக தொழிற்சங்கங்களின் கூட்டமைப்பு , போன்ற புதிய சர்வதேச ஒருங்கிணைப்பு அமைப்புகள் உருவாக்கப்பட்டன.பெண்கள் சர்வதேச ஜனநாயக கூட்டமைப்பு மற்றும் உலக அமைதி கவுன்சில் . சோவியத் யூனியன் Cominform என்ற புதிய அமைப்பின் கீழ் அதன் கிழக்கு ஐரோப்பிய நட்பு நாடுகளிடையே Comintern இன் அசல் இலக்குகளில் பலவற்றை ஒருங்கிணைத்தது. வரலாற்று ரீதியாக, கம்யூனிஸ்ட் கட்சிகள் அரசு அதிகாரத்தை அடைய போராடும் நாடுகளில், கம்யூனிஸ்ட் அல்லாத கட்சிகள் மற்றும் போர்க்கால குழுக்களுடன் போர்க்கால கூட்டணிகளை உருவாக்குவது ( அல்பேனியாவின் தேசிய விடுதலை முன்னணி போன்றவை) இயற்றப்பட்டது . அரசு அதிகாரத்தை அடைந்தவுடன், இந்த முன்னணிகள் பெரும்பாலும் பெயரளவிலான (மற்றும் பொதுவாக தேர்தல்) "தேசிய" அல்லது "தந்தையர்" முன்னணிகளாக மாற்றப்பட்டன, இதில் கம்யூனிஸ்ட் அல்லாத கட்சிகள் மற்றும் அமைப்புகளுக்கு டோக்கன் பிரதிநிதித்துவம் வழங்கப்பட்டது ( பிளாக்பார்டே என அழைக்கப்படும் நடைமுறை ), இவற்றின் மிகவும் பிரபலமான எடுத்துக்காட்டுகள். கிழக்கு ஜெர்மனியின் தேசிய முன்னணி (ஒரு வரலாற்று உதாரணம்) மற்றும் சீன மக்கள் குடியரசின் ஐக்கிய முன்னணி(ஒரு நவீன உதாரணம்). மற்ற நேரங்களில் யூகோஸ்லாவியா உழைக்கும் மக்களின் சோசலிஸ்ட் கூட்டணி மற்றும் ஆப்கானிஸ்தானின் தேசிய முன்னணி போன்ற பிற கட்சிகளின் பங்கேற்பின்றி இத்தகைய முன்னணிகளின் உருவாக்கம் மேற்கொள்ளப்பட்டது , நோக்கம் ஒன்றுதான் என்றாலும்: கம்யூனிஸ்ட் கட்சியை பொதுவாக அல்லாதவற்றுக்கு மேம்படுத்துவது. கம்யூனிஸ்ட் பார்வையாளர்கள் மற்றும் முன்னணியின் கீழ் நாட்டிற்குள் பணிகளைச் செய்ய அவர்களை அணிதிரட்ட வேண்டும். வரலாற்று புவியியல் முழுவதும் உள்ள ஒற்றுமைகள் மற்றும் வேறுபாடுகளை ஆய்வு செய்வதன் மூலம் உலகளாவிய கம்யூனிஸ்ட் கட்சிகளின் ஒப்பீட்டு அரசியல் ஆய்வை சமீபத்திய புலமைப்பரிசில் உருவாக்கியுள்ளது. குறிப்பாக, புரட்சிகரக் கட்சிகளின் எழுச்சி, அவை சர்வதேச அளவில் பரவியது, கவர்ச்சியான புரட்சிகர தலைவர்களின் தோற்றம் மற்றும் உலகளாவிய கம்யூனிஸ்ட் கட்சிகளின் வீழ்ச்சி மற்றும் வீழ்ச்சியின் போது அவர்களின் இறுதி மறைவு அனைத்தும் விசாரணைக்கு உட்பட்டவை. நவீனப் பொதுவுடைமை 1917இல் இரசியாவில் இடம்பெற்ற அக்டோபர் புரட்சி, விளாதிமிர் லெனின் தலைமையிலான போல்செவிக் கட்சி, எழுச்சியடையும் வாய்ப்பை உருவாக்கியது. இதுவே பகிரங்கமாக பொதுவுடைமைக் கட்சியொன்று, பெரும் அரசியல் இடத்தைப் பெற்றுக்கொண்ட முதலாவது சம்பவமாகக் கருதப்படுகின்றது. இச்சம்பவம், மார்க்கசிய இயக்கம் மீது, நடைமுறை சார்ந்த மற்றும் கருத்துச் சார்ந்த உரையாடல்கள் நிகழக் காரணமானது. முன்னேறிய முதலாளித்துவ அபிவிருத்திகளின் அடிப்படையில் சமூகவுடைமையும் பொதுவுடைமையும் கட்டியெழுப்பப்படலாம் என்பதைஇ மார்க்ஸ் முன்மொழிந்தார். எவ்வாறெனினும் உருசியாவானது, பெரும் எண்ணிக்கையிலான படிப்பறிவற்றவர்களையும் சிறுபான்மை தொழில்துறைப் பணியாளர்களையும் கொண்ட வறியநாடாக அப்போது விளங்கியது. உருசியாவால் முதலாளித்துவ ஆட்சியை இலகுவாகக் கவிழ்க்கமுடியும் என்று மார்க்ஸ் குறிப்பிட்டிருந்தார். லெனினின் போல்செவிக் கட்சியின் பொதுவுடைமைப் புரட்சிக்கான திட்டத்தை, மிதவாதப் போக்குடைய சிறுபான்மை மென்செவிக் கட்சி எதிர்த்தது. "நிம்மதி, உணவு, நிலம்" என்ற கோஷங்களுடன் ஆதிக்கசக்தியாக வளர்ந்த போல்செவிக், முதலாம் உலகப்போரில் இருசியாவின் பங்களிப்பை நிறுத்துவதற்கான பொதுமக்களின் பெருவிருப்பை தடைபோட்டதுடன், குடிமக்களின் நிலச்சீர்திருத்தம் மற்றும் சோவியத் சபைகளுக்கான ஆதரவைப் பெற்றுக்கொண்டது. லெனினின் சனநாயக மையவாதத்துக்கமைய, லெனினியக் கட்சிகள், ஒரு படிநிலை அமைப்பில் ஒழுங்குபடுத்தப்பட்டிருந்தன. பொதுவுடைமைக் கட்சிக்குள் எழுந்த எதிர்ப்புகள், 1937 முதல் 1938 வரை இசுடாலினால் மேற்கொள்ளப்பட்ட பெரும் துப்புரவாக்கம் மூலம் முடிவுக்குக் கொணரப்பட்டன. இருசியப் புரட்சியில் பெரும்பங்காற்றிய முக்கிய புள்ளிகள் உட்பட்ட பலர், அச்செயற்பாட்டின் போது, குற்றம் சுமத்தப்படு மரணதண்டனை விதிக்கப்பட்டனர். பனிப்போர் இரண்டாம் உலகப்போரில் சோவியத் ஒன்றியம், கிழக்கு ஐரோப்பா மற்றும் ஆசியாவின் சில பாகங்கள் மீது செலுத்திய ஆதிக்கம், அதை வல்லரசாக உயர்த்தியது. ஐரோப்பாவும் சப்பானியப் பேரரசும் சிதைந்துபோனதுடன், பொதுவுடைமைக் கட்சிகள் விடுதலை இயக்கங்களை முன்னின்று நடத்தலாயினர். சோவியத் ஒன்றியத்தை முன்மாதிரியாகக் கொண்டு, மார்க்கசிய, லெனினிய அரசாங்கங்கள், பல்காரியா, செக்கோசிலோவாக்கியா, இடாய்ச்சு மக்களாட்சிக் குடியரசு, போலந்து, அங்கேரி, உருமேனியா, அல்பேனியா முதலான நாடுகளில் ஆட்சிக்கு வந்தன. யுகோசுலாவியாவிலும் யோசேப்பு தித்தோ தலைமையில் ஒரு மார்க்கசிய - லெனினிய அரசு உருவானது. எனினும், தித்தோவின் விடுதலைக் கொள்கைகள், யொகோசுலாவியாவை பொதுவுடைமை நாடுகளின் ஒன்றிணைப்பிலிருந்து அந்நாட்டை விலகச்செய்ததுடன், தித்தோவின் கொள்கைகள், பொதுவுடைமையாளர்களால், வழுவுடையவை என்று வர்ணிக்கப்பட்டன. இருபதாம் நூற்றாண்டிலிருந்து அமெரிக்காவின் முதலாளித்துவத்திற்கு போட்டியாகவும் எதிர்த்தரப்பாகவும் பொதுவுடைமை, அறிஞர்களால் நோக்கப்படலாயிற்று. சோவியத் ஒன்றியத்தின் கலைப்பு சோவியத் ஒன்றியத்தின் அதியுயர் சட்டமன்றத்தின் பிரகடனத்தின் கீழ், சோவியத் ஒன்றியம் 1991 டிசம்பர் 26இல் கலைக்கப்பட்டது. இப்பிரகடனமானது, முந்தைய சோவியத் குடியரசுகளின் விடுதலையை உறுதிசெய்ததுடன், விடுதலை பெற்ற நாடுகளின் பொதுநலவாயம் (CIS) உருவாகவும் காரணமானது. , எட்டாவது மற்றும் இறுதியான சோவியத் ஒன்றியத் தலைவராக விளங்கிய மிக்கைல் கொர்பச்சோவ், சோவியத் ஒன்றியம் கலைவதற்கு முந்திய நாள் பதவிவிலகியதுடன், சோவியத்தின் அணுசக்தி ஏவுகணைத் தளங்கள் உள்ளிட்ட எல்லா அதிகாரங்களையும் உருசியத் தலைவர் போரிஸ் யெல்ட்சினிடம் ஒப்படைத்தார். அன்று மாலை, கிரெம்லின் மாளிகையில் ஏற்றப்பட்டிருந்த சோவியத் கொடி இறக்கப்பட்டதுடன், புரட்சிக்கு முந்தைய உருசியக் கொடி ஏற்றப்பட்டது. ஒன்றியம் கலைக்கப்படுவதற்கு சில மாதங்கள் முன்பிருந்தே, சோவியத்தில் இருந்த உருசியா உள்ளிட்ட எல்லாக் குடியரசுகளும் தனித்தனியே பிரிந்துவிட்டிருந்தன. ஒன்றியத்தின் உத்தியோகபூர்வமான கலைப்புக்கு ஒரு வாரம் முன்பு, விடுதலை பெற்ற நாடுகளின் சமவாயத்துக்காக, பதினொரு குடியரசுகள் ஒப்பமிட்டு, சோவியத் ஒன்றியம் கலைக்கப்பட்டது என்பதை மறைமுகமாக அறிவித்தன. சமகால நிலை சமகாலத்தில், சீனா, கியூபா, லாவோஸ், வியட்நாம் உள்ளிட்ட நாடுகள் பொதுவுடைமை நாடுகளாக விளங்குகின்றன. வடகொரியா தன்னை, மார்க்கசிய - லெனினியத்தின் அடுத்தபடி என்று சொல்லிக்கொள்கின்ற யுச்சேயை தனது அரசியல் கோட்பாடாக ம்முன்வைக்கின்றது. பொதுவுடைமைக் கட்சிகள், இன்றும் பெரும்பாலான நாடுகளில் குறிப்பிடத்தக்க அதிகாரத்தோடு உள்ளனர். ஆபிரிக்க தேசிய காங்கிரஸ் அரசின் பங்காளியாக விளங்கும் பொதுவுடைமைக் கட்சி, தென்னாபிரிக்காவில் ஆட்சியில் பங்குவகிக்கின்றது.இந்தியாவில், அதன் மூன்று ஆட்சிப்பகுதிகளில், பொதுவுடைமைக் கட்சிகள் ஆட்சிசெலுத்துகின்றன. நேபாளம், பொதுவுடைமைவாதிகளைப் பெரும்பான்மையாகக் கொண்ட நாடாளுமன்றத்தைக் கொண்டது. பிரேசில் கம்யூனிஸ்ட் கட்சி, அந்நாட்டின் சனநாயக சமூகவுடைமைத் தொழிலாளர் கட்சியுடன் இணைந்து கூட்டாட்சியில் பங்கேற்கிறது. சீன மக்கள் குடியரசானது, மாவோயியக் கொள்கைகளின் பல அம்சங்களை மறுபரிசீலனைக்குட்படுத்தி இருக்கின்றது. லாவோஸ்,வியட்நாம் முதலான நாடுகளைப் போலவே, மத்திய ஆட்சி அதிகாரத்தைப் பரவலாக்கி, பொருளாதாரத்தில் குறிப்பிடத்தக்க வளர்ச்சியை ஏற்படுத்துவதில் முயன்றுவருகிறது. டங் சியாவுபிங்கின் ஆட்சியில் 1978இல் ஆரம்பமான சீன பொருளாதார சீராக்கங்கள், மாவோ காலத்தில் 53% ஆக இருந்த வறுமையை, 2001இல் வெறும் 6% ஆகக் குறைப்பதில் பெரும் பங்கு வகித்திருக்கின்றன. பொதுவுடைமைக் கோட்பாடுகள் மார்க்கசியம் காரல் மார்க்சு மற்றும் பிரெட்ரிக் எங்கெல்சு ஆகியோரால் முன்மொழியப்பட்ட மார்க்சியம், பொதுவுடைமைக் கோட்பாடுகளில் முக்கியமான ஒன்றாகும். மார்க்கசியம் தன்னை, அறிவியல்பூர்வமான சமூகவுடைமையாக இனங்காண்கின்றது. அறிவுய்திகள் முன்வைக்கும் இலட்சியவாத சமூகம் ஒன்றைக் கருத்திற்கொள்ளாமல், சமூக வரலாற்றுக் காரணிகளைப் புரிந்துகொண்ட எதார்த்தபூர்வமான கோட்பாடாக மார்க்கசியம் விளங்குகின்றது. மார்க்கசியம் பொதுவுடைமையை, நிறுவப்படவேண்டிய அரசியல் விவகாரங்கள்என்ற கண்ணோட்டத்தில் காணாமல், வெற்று அறிவுபூர்வம் சாராத நடைமுறைச்சாத்தியமான சமூகம் சார்ந்த வெளிப்பாடாகவே கருதுகின்றது. எனவே மார்க்கசியம், பொதுவுடைமைச் சமூகத்தின் எதிர்காலத் திட்டமிடல் கோட்பாடாக அமையாமல், அக்கோட்பாட்டை செயலாக்கும் மற்றும் அடிப்படை இயல்புகளை நடைமுறை வாழ்க்கையைக் கொண்டு கண்டறிய உதவும் அரசியல் சித்தாந்தமாகவே விளங்குகின்றது. வரலாற்றுப் பொருள்முதல் வாதம் என்று முன்பு அறியப்பட்ட மார்க்சியப் பொருள்முதல் வாதம், மார்க்கசியத்தின் வேராகத் திகழ்கின்றது. பொருளாதாரத் தொகுதிகளின் அடிப்படை இயல்புகளை, உற்பத்திமுறை, வகுப்புவாதச் சிக்கல்கள் என்பவற்றின் வழியே வரலாற்றினூடாக அது புரிந்துகொள்ளமுயல்கின்றது. இப்பகுப்பாய்வு மூலம் தொழிற்புரட்சி உலகுக்கு புதிய உற்பத்திமுறையொன்றை அறிமுகம் செய்தது. அதுவே முதலாளித்துவம். முதலாளித்துவத்துக்கு முன்பு, தொழில்சார்ந்த வகுப்புகள், உற்பத்தியில் பயன்பட்ட உபகரணங்களுக்கு உரித்தானவர்கலாக இருந்தனர். ஆனால் இயந்திரங்கள் அவ்வுபகரணங்களின் இடத்தைப் பெற்றுக்கொண்ட சமகாலத்தில், அவை பயனற்றுப்போயின. தொழிலாலர் படையானது, அதன் பின்னர் தன் உழைப்பை விற்பதன் மூலம், அல்லது வேறொருவரின் இயந்திரத்தில் தங்கியிருப்பதன் மூலம் மட்டுமே ஆதாயத்தை ஈட்டி வாழமுடிந்தது.இதனால், உலகம் பாட்டாளி - முதலாளி எனும் இருபெரும் வகுப்புகளாக பிளவுண்டது. இவை ஒன்றுக்கொன்று எதிரானவை. உற்பத்திகளில் முதலாளிகள் தனியார் உரிமம் கோரி இலாபமீட்டிய அதேவேளை, உற்பத்தியில் உரிமைகோர முடியாத பாட்டாளிகள், முதலாளிகளுக்கு அவற்றை விற்பது தவிர வேறு வழியில்லாதவர்கள் ஆயினர். இவ்வாறு செல்லும் வரலாற்றுப் பொருள்முதல் வாதம், முதலாளிகள் நிலக்கிழாரியம் மூலம் வளர்ந்து அதிகாரத்தைப் பெற்றுக்கொண்டு, ஆளும் வர்க்கமாக வளர்ந்தனர் என்கின்றது. இந்நிலையில் பாட்டாளிகள், அரச அதிகாரத்தைப் பெற்று தனியார் உரிமத்துக்கெதிராக பொதுவுரிமத்தை நிலைநாட்டும்போதே, பாட்டாளி - முதலாளி எனும் பேதத்தை ஒழிக்கமுடிவதுடன், உலகை பொதுவுடைமை எனும் கோட்பாட்டின் கீழ் கொணரமுடியும். முதலாளித்துவத்திற்கும் பொதுவுடைமைக்கும் இடையிலேயே தொழிலாளர் சர்வாதிகாரம் இருக்கின்றது. இதன்மூலமே பொது வாக்குரிமை மூலம் பொது அதிகாரம் தெரிவுசெய்யப்பட்டு மீளளிக்கப்படுகின்றது. இது முதலாளிகளைத் தோற்கடித்தாலும், முதலாளித்துவத்தைத் தோற்கடிக்காது. எனவே அதன்பிறகு சாத்தியமான ஒரே உற்பத்திமுறை முதலாளித்துவ உற்பத்திமுறையாகவே காணப்படும். மார்க்கசியத்தின் கோட்பாட்டின் படி, தேசியமயமாதல் என்பது, செழிப்பை அரச உடைமை ஆக்குதல். ஆனால் சமூகமயமாதல் என்பது, சமூகமே அவ்வுடைமையின் உண்மையான மேலாண்மையாக விளங்குதல். தேசியமயமாதலை கவனமாகக் கையாளவேண்டிய சிக்கலாகக் கொண்ட மார்க்கசியம், அரசுடைமையில் தொடர்ந்தும் முதலாளித்துவ உற்பத்திமுறை விளங்குவதை பரிந்துரைக்கிறது. இந்த யுக்தியால், சில மார்க்கசிய குழுமங்களை ஒன்றிணைத்து, சோவியத் ஒன்றியம் முதலான தேசியமயப்படுத்தப்பட்ட பேரரசுகள் உருவாக வழிகோலப்பட்டது. லெனினியம் லெனினியம் என்பது, விளாடிமிர் லெனினால் முன்னெடுக்கப்பட்ட, உருசியப் புரட்சியில் முன்வைக்கப்பட்ட அரசியல் சித்தாந்தம் ஆகும். பொதுவுடைமையிலிருந்து நீட்சிபெற்ற லெனினியம், சமூகவுடைமையின் நிலைநிறுத்தலுக்காக ஒரு குடியரசு அமைப்பு நிறுவுதலையும், பாட்டாளிகளின் சர்வாதிகாரத்தையும் முன்வைத்தது. ஐந்து ஆண்டுகளாக மார்க்கசியத்தின் நடைமுறைப் பிரயோகமாக விளங்கிய லெனினியம், 1917இல் போல்செவிக் கட்சியின் கீழ் உழைக்கும் வர்க்கம் அதிகாரம் பெற்று சோவியத் ஒன்றியம் உருவாகக் காரணமானது. ஏனையவை மார்க்கசியமும் லெனினியமும் தொடர்ச்சியான உரையாடல்கள் மூலம், ஜோசப் ஸ்டாலின் மூலம் மார்க்கசிய -லெனினியமாக முன்வைக்கப்பட்டன. சோவியத் ஒன்றியப் பொதுவுடைமைக் கட்சி மூலம் சோவியத் ஒன்றியத்தில் இவற்றை செயன்முறைப்படுத்திய ஸ்டாலின், பொதுவுடைமை அனைத்துலகம் என்ற அமைப்பின் கீழ், பரவலான உலகக் கவனத்தைப் பெற்றுக்கொண்டார். மார்க்கசு மற்றும் லெனினின் கோட்பாடுகளை ஸ்டாலின் உண்மையிலேயே கைக்கொண்டாரா என்பதில் இன்றும் அறிஞர் மத்தியில் வாதப்பிரதிவாதங்கள் நிகழ்கின்றன. மார்க்கசிய - லெனினியம் ஸ்டாலினின் கொள்கையாகவும், இசுடாலினியம் அவரது நடைமுறையாகவும் கொள்ளப்படுகின்றது. மார்க்கசிய - லெனினியத்தில் இல்லாத தனிமனித வழிபாடு, அரச ஒடுக்குமுறை என்பன இசுடாலினியத்தில் காணப்பட்டன. சீனத்தலைவர் மா சே துங்கின் ஆட்சிக்கொள்கையான மாவோவியம், மார்க்கசிய - லினினியத்தின் இன்னொரு வடிவமாகக் கொள்ளப்படுகின்றது. மார்க்கசிய- லெனினிய இணைவான இசுடாலினியம், மாவோயியம் முதலானவை சமூகவுடைமையை நிறுவுவதற்குப் பதில், அரச முதலாளித்துவத்தையே நிறுவியதாக, ஏனைய பொதுவுடைமை - மார்க்கசியர்கள் விமர்சித்தனர். தம்மை மார்க்கசிய - லெனினியத்தின் நீட்சிகள் என்று உரிமைகோரிய இன்னும் பல பொதுவுடைமைக் கோட்பாடுகள் உலக அரங்கில் தொடர்ச்சியாக முன்வைக்கப்பட்டன. ஸ்டாலினுக்கு எதிராக அதிகாரத்துக்குப் போட்டியிட்ட லியோன் திரொட்ஸ்கியும் அவரது ஆதரவாளர்களும், மார்க்கசிய - லெனினியத்துக்கு எதிராக திரொட்ஸ்கியியம் எனும் சித்தாந்தத்தை முன்மொழிந்தனர். நான்காம் அனைத்துலகம் அமைப்பு, ஸ்டாலினின் பொதுவுடைமை அனைத்துலகம் அமைப்புக்கு எதிராக 1938இல் திரொட்ஸ்கியால் நிறுவப்பட்டது. இன்னும் கட்டுப்பாடில்லா மார்க்கசியம் (Libertarian Marxism),, மன்றுசார் பொதுவுடைமை (Council communism), இடது பொதுவுடைமை, முதலான பல்வேறு பொதுவுடைமைக் கோட்பாடுகள் முன்மொழியப்பட்டன. மார்க்கசியத்துக்கு எதிராக,அரசிலாப் பொதுவுடைமை, கிறித்துவப் பொதுவுடைமை என்பன அதேகாலத்தில் உருவாகின. விமர்சனம் பொதுவுடைமை மீதான விமர்சனம் இருவகைப்படும். ஒன்று, இருபதாம் நூற்றாண்டு பொதுவுடைமை அரசுகளின் செயன்முறை அம்சங்களோடு கருத்தில் கொள்ளப்படுபவை. அடுத்தது, பொதுவுடைமைக் கோட்பாடுகள் மற்றும் கொள்கைகளோடு தொடர்பானவை. பொதுவுடைமைக் கொள்கைகளுள் ஒன்றான மார்க்சியப் பொருள்முதல் வாதம், தாராண்மை மக்களாட்சியின் உரிமைகளை நசுக்கும் ஒன்றாக நோக்கப்படுகின்றது. மார்க்சிய மறுமலர்ச்சியாளரும், சமூகவியலாளரும் ஆன எட்வர்டு பெர்ன்சுடைன் முந்தைய மார்க்சிய கொள்கையை உருவாக்கிய கார்ல் மார்க்சும் பிரெட்ரிக் ஏங்கல்சும் கொள்கையின் ஆரம்பக்கட்டத்தின் போது இளையவர்களாய் இருந்ததால் அக்கொள்கை வன்முறைப் பாதையை தூண்டுவதாக சாடி இருக்கிறார். மேலும் அது முதிர்ச்சி அடையாத கொள்கை எனவும் இவரால் கூறப்பட்டது. ஆனால் பிற்கால மார்க்கியக் கொள்கையில் கார்ல் மார்க்சு சமூக புரட்சியின் மூலமாக காண முடியும் எனக் கூறியதால் பிற்கால மார்க்சிய கொள்கை முதிர்ச்சி அடைந்த கொள்கை என்று வழிமொழிந்தும் இருப்பது குறிப்பிடத்தக்கது. நடைமுறையில் பொதுவுடமைக் கொள்கைகள் பல நாடுகளில் சர்வதிகார அரசுக்கும், மந்தையான பொருளாதாரத்துக்கும் வழிகோலியுள்ளன. (எ. கா) சோவியத் யூனியன், வட கொரியா. பொதுவுடமைப் பொருளாதார முறையில் அனைத்தும் அரசே முடிவெடுப்பதால் தனிமனிதத் தொழில் முனைவுகள், முயற்சிகள், உந்தல்கள் மழுங்கடிக்கப்படுவதாகக் கருதப்படுகின்றது. பொதுவுடைமைக் கொள்கைகளை கொண்டிருக்கும் நாடுகளான சோவியத் யூனியன், சீனா போன்ற நாடுகளில் பொது மக்கள் தங்கள் கருத்துக்களை வெளிப்படுத்த முடியாத வகையில் ஊடக முடக்கம் செய்யப்பட்டுள்ளன. சீனா போன்ற நாடுகளின் நடக்கும் பல்வேறு அநியாயங்கள் வெளியுலகுக்கு தெரியாமல் திட்டமிடப்பட்டு மறைக்கப்படுகின்றன. மனிதவுரிமைகள் தொடர்பான மக்கள் புரிதலுக்கோ தேடலுக்கோ கூட வழிகள் இல்லை. இணையத்திலும் கூட மனிதவுரிமைகள் தொடர்பான உள்ளடக்கங்கள் மக்களுக்கு எட்டாத வகையில் முடக்கப்பட்டுள்ளன. மேலும் காண சோசலிசக் குடியரசு பண்பாட்டுப் பரிணாமம் அடிக்குறிப்புகள் உசாத்துணை வெளி இணைப்புகள் Libcom.org Extensive library of almost 20,000 articles, books, pamphlets and journals on libertarian communism The Radical Pamphlet Collection at the அமெரிக்கக் காங்கிரசு நூலகம் contains materials on the topic of communism. Communism by country பொதுவுடைமை பொருளாதார முறைமைகள் அரசியல் மெய்யியல்


திருமதி. ஞா. கலையரசி அவர்கள் எதையும் ஊன்றிப்படித்து, மிகச்சிறப்பாக விமர்சனம் அளிப்பதில் வல்லவர்.


குறைந்த முதலீடு அதிகபட்ச திறன் என் – கம்ப்யூட்டிங் | உங்களுக்காக பெர்சனல் கம்ப்யூட்டர் ஒன்றின் திறன் முழுவதையும் ஒருவர் முழுமையாகப் பயன்படுத்துவதில்லை. ராம் மெமரி, ஹார்ட் டிஸ்க், ப்ராசசர் ஸ்பீட் மற்றும் சாப்ட்வேர் புரோகிராம்கள் அனைத்தையும் ஒரு சேர ஒருவர் பயன்படுத்துவது இல்லை. ஒரு கம்ப்யூட்டரில் உள்ள இவற்றை ஒன்றுக்கு மேற்பட்டவர்கள் ஒரே நேரத்தில் பயன்படுத்தும் வசதி தரப்பட்டால் முதலீட்டு செலவு மிச்சமாவதுடன், கம்ப்யூட்டரின் திறன் அதிக பட்சம் பயன்படுத்தப்படலாம். இதனைத் தான் புதிய முறையில் என் கம்ப்யூட்டிங் நிறுவனம் கொண்டு வந்துள்ளது. இந்நிறுவனம் தந்துள்ள சாப்ட்வேர் மற்றும் ஹார்ட்வேர் சாதனங்களைப் பயன்படுத்தினால் ஒரு கம்ப்யூட்டரை ஒரே நேரத்தில் 7 முதல் 30 பேர் வரை பயன்படுத்தலாம். இதற்கு ஆகும் செலவு கூடுதல் பயனாளர் ஒருவருக்கு ரூ.5,000க்குள் தான் இருக்கும். ஒவ்வொரு கூடுதல் பயனாளரும் ஒரு கீ போர்டு, மவுஸ், மானிட்டர் மற்றும் அக்செஸ் சாதனம் மூலம் கம்ப்யூட்டருடன் இணைக்கப்படுவார். சி.பி.யு. மற்றும் டிரைவ் போன்ற எந்த இயங்கும் சாதனப் பிரிவு எதுவும் இல்லாததால் எந்த நிலையிலும் இவற்றை எளிதாகப் பயன்படுத்தலாம். இதனால் பெர்சனல் கம்ப்யூட்டருக்கு ஆகும் செலவும் 50% வரை குறைகிறது. எலக்ட்ரிக்கல் செலவு 80% குறைகிறது. நிறுவனம் ஒன்றின் டேட்டா பாதுகாப்பாக வைக்க முடிகிறது. பராமரிப்பும் எளிதாகிறது. இது எப்படி சாத்தியமாகிறது? இணைக்கப்பட்டுள்ள கூடுதல் பயனாளர் சிறிய நூல் அளவிலான அக்செஸ் சாதனம் வழியாக, கம்ப்யூட்டர் அட்மினிஸ்ட் ரேட்டரின் துணையுடன் முதன்மைக் கம்ப்யூட்டருக்குள் நுழைந்து அதில் உள்ள சிஸ்டம் வழியாக, சாப்ட்வேர் அப்ளிகேஷன்களை இயக்கி பைல்க�ளைக் கையாள முடியும். இது போல ஒரு கம்ப்யூட்டர் இணைப்பில் அதிகபட்சம் 30 பேர் இயங்க முடியும். இந்தியாவில் என்–கம்ப்யூட்டிங் நிறுவனத்தின் சேனல் பார்டனர்களாக விப்ரோ, எச்.சி.எல்., டெல் மற்றும் எச்.பி. நிறுவனங்கள் ஒப்பந்தம் மேற்கொண்டுள்ளன. ஆந்திர மாநிலத்தில் அனைத்து பள்ளிகளிலும் இந்த முறை அமல்படுத்தப்பட்டுள்ளது. இதனால் கம்ப்யூட்டருக்கென மேற்கொள்ளப்படும் முதலீட்டுச் செலவு குறைந்துள்ளது. பன்னாட்டளவில் ஏறத்தாழ 100 நாடுகளில் உள்ள நிறுவனங்கள் இதனைப் பயன்படுத்தி வருவதாக இந்நிறுவனத்தின் பத்திரிக்கைக் குறிப்பு தெரிவிக்கிறது. மேலும் தகவல்கள் தேவைப்படுவோர் http://ncom puting.com /overview என்ற முகவரி யில் உள்ள தளத்தைக் காணலாம். 13,500,217 hits


பெண்ணியத்தைக் குறித்த கவிதைகள் பல; அவற்றில் இரண்டு மட்டும்:-


source: CulturaX

text: ரயில் டிக்கெட்டுகளில் தமிழில் பயண விவரம் - Oneindia Tamil தமிழகத்தில் வழங்கப்படும் ரயில் டிக்கெட்டுகளில் ஆங்கிலம், இந்தியுடன் மாநில மொழியான தமிழிலும் பயண விவரங்கள் அச்சிட்டு அளிக்கும் நடைமுறை அமலுக்கு வந்துள்ளது. இன்று முதல் அமலுக்கு வந்துள்ள இந்த முறைக்கு பயணிகள் வரவேற்பு தெரிவித்துள்ளனர். நாட்டின் பொருளாதார வளர்ச்சிக்கு முக்கியத்துவம் வாய்ந்ததாக விளங்கும் ரயில்வே துறையை நவீனப்படுத்த பல்வேறு திட்டங்கள் மத்திய அரசு செயல்படுத்தி வருகிறது. இதன்படி ரயில் நிலையங்களில் கணினி மயமாக்கப்பட்ட தகவல் சேவை மையம், டிஜிட்டல் அறிவிப்பு பலகைகள், கண்காணிப்பு கேமராக்கள், இலவச வைபை, எஸ்கலேட்டர், லிப்ட் ஆகிய வசதிகள் ஏற்படுத்தப்பட்டு வருகிறது.


வாழப்பாடி சென்றாயபெருமாள் கோயில் கல்வெட்டு சேலம் மாவட்டம் வாழப்பாடி சென்றாயப்பெருமாள் கோயிலில் 148 ஆண்டுகளுக்கு முந்தைய கல்வெட்டு சேலம் வரலாற்று ஆய்வு மையத்தால் படி எடுக்கப்பட்டு படிக்கப்பட்டது. சேலம் வரலாற்று ஆய்வுமைத்தை சேர்ந்த ஆய்வாளர்கள் விழுப்புரம் வீரராகவன்,ஆறகழூர் பொன்.வெங்கடேசன்,கவிஞர் பெரியார் மன்னன்,மருத்துவர் பொன்னம்பலம்,பெருமாள் ஆசிரியர்,ஜீவநாரயணன் ஆகியோர் அடங்கிய குழு வாழப்பாடி பகுதியில் ஆய்வுகள் மேற்கொண்டனர். அப்போது அக்ரகாரத்தில் உள்ள சென்றாயப்பெருமாள் கோயிலில் வெளிப்புற வாயிலின் அருகே உள்ள ஒரு கல்வெட்டு ஆய்வு செய்யப்பட்டது. இது வரை அக்கல்வெட்டில் உள்ள வாசகங்கள் அறியப்படாமல் இருந்து வந்தது. கல்வெட்டானது 20 வரிகளில் வெட்டப்பட்டுள்ளது. கல்வெட்டின் மேற்பகுதியில் சக்கரம்,சங்கு,நாமம் போன்றவை செதுக்கப்பட்டுள்ளது. கலியுகம் 4971 சாலிவாகன வருடம்( 1792) வைகாசி 13 ஆம் தேதி என கல்வெட்டு துவங்குறது. இது தற்போதைய கணக்கில் கி.பி 1870ஆம் ஆண்டு ஆகும். வாழப்பாடியில் அப்போது வாழ்ந்த தவசி வன்னியன் மகன் தொப்ள வன்னியன் மனைவி அலமேலு அவர்களின் பெரு முயற்சியால் அங்கமுத்து வன்னியன் என்பவர் தான் சேர்த்து வைத்திருந்த செல்வத்தாலும் உடல் வலிமையாலும் வாழப்பாடி அக்ரகாரத்தில் அமைந்துள்ள சென்றாயப்பெருமாள் கோயிலில் கர்ப்பகிரகம் அமைத்து திருப்பணி செய்துள்ளார். சேலம் வரலாற்று ஆய்வு மைய குழுவினர் கோயிலுக்கு ஒரு நந்தவனம் அமைத்து கொடுத்து ஒரு கிணறும் வெட்டி கொடுத்துள்ளார். கோயில் வாகனங்களையும் புதுப்பித்து கொடுத்துள்ளார்.திருப்பதியிலிரு ந்து சென்றாயப்பெருமாள், அலமேலு திரு உருவை செய்து கொண்டுவந்து இங்கு பிரதிஷ்டை செய்துள்ளார். பூசைக்காக நஞ்சை,புஞ்சை நிலங்களை தானமாக அளித்து தேர் ஒன்றும் செய்து கொடுத்துள்ளார். ஒவ்வொரு ஆண்டும் வைகாசி மாதம் பெளர்ணமி அன்று இங்கு தேர்திருவிழா நடத்தப்படவேண்டும். கோயிலின் வெளியே போடப்பட்டுள்ள கடைகளின் வாடகையிலிருந்து 500 ரூபாய் எடுத்து தேர்திருவிழா நடத்தப்பட வேண்டும் என கல்வெட்டில் குறிப்பிடப்பட்டுள்ளது. இந்த தர்மத்தை அனைவரும் மதித்து தொடர்ச்சியாக செயல்படுத்த வேண்டும். இந்த தர்மத்துக்கு யாராவது இடையூறு செய்தால் அவர்கள் இந்த பிறவியிலே மதி இழந்து ஏழெழு நரகத்துக்கு செல்வார்கள் என கல்வெட்டில் வெட்டப்பட்டுள்ளது.தவசி வன்னியன் என்பவர் இக்கல்வெட்டை எழுதியுள்ளார். வாழப்பாடி பகுதியில் மேலும் ஆய்வு செய்தால் இன்னும் பல வரலாற்று தடயங்கள் கிடைக்கலாம் என ஆய்வாளர்கள் தெரிவித்தனர். http://www.dinakaran.com/District_Detail.asp? Nid=863623http://www.dinamani.com/tamilnadu/2018/jun/19/148-%E0%AE%86%E0%AE%A3%E0%AF%8D%E0%AE%9F%E0%AF%81%E0%AE%95%E0%AE%B3%E0%AF%81%E0%AE%95%E0%AF%8D%E0%AE%95%E0%AF%81-%E0%AE%AE%E0%AF%81%E0%AE%A8%E0%AF%8D%E0%AE%A4%E0%AF%88%E0%AE%AF-%E0%AE%95%E0%AE%B2%E0%AF%8D%E0%AE%B5%E0%AF%86%E0%AE%9F%E0%AF%8D%E0%AE%9F%E0%AF%81-%E0%AE%AA%E0%AE%9F%E0%AE%BF%E0%AE%AF%E0%AF%86%E0%AE%9F%E0%AF%81%E0%AE%AA%E0%AF%8D%E0%AE%AA%E0%AF%81-2942770.html http://www.dinamalar.com/district_detail.asp?id=2044333 இடுகையிட்டது Aragalur pon.venkatesan நேரம் முற்பகல் 4:18 லேபிள்கள்: கல்வெட்டு, சேலம் வரலாற்று ஆய்வுமையம், வாழப்பாடி, inscription, salem, salem historical reserch center இருப்பிடம்: Valappadi, Tamil Nadu, India சேலம் வரலாற்று கருத்தரங்கம் சேலம் வரலாற்று ஆய்வு மையத்தின் (Salem Historical Research Center/SHRC) இரண்டாமாண்டு வரலாற்று கருத்தரங்கம் எதிர்வரும் மே மாதம் 13ம் தேதி (13.5.18) ஞாயிற்றுக்கிழமை அன்று சேலம் பொறியியல் மற்றும் தொழில்நுட்பக் கல்லூரியில் உள்ள கருத்தரங்க கூடத்தில் (A/C) நடைபெற உள்ளது. இந்த வரலாற்றுக் கருத்தரங்கில் அறிஞர் பெருமக்கள் 1.முனைவர் பேராசிரியர் திரு. ராசவேலு ஐயா அவர்கள், ( துறைத்தலைவர், கடல்சார் வரலாறு மற்றும் கடல்சார் தொல்லியல் துறை, தஞ்சை தமிழ்ப் பல்கலைக்கழகம்) 2.மூத்த கல்வெட்டாய்வாளர் விழுப்புரம் திரு.வீரராகவன் ஐயா அவர்கள் 3.சமண/பவுத்தவியல் ஆய்வாளர் முனைவர்.மகாத்மா செல்வபாண்டியன் அவர்கள் ( Mahathma Selvapandiyan) 4.வரலாறு.காம் ஆசிரியர் குழுவினர் திரு. ச.கமலக்கண்ணன் அவர்கள் மற்றும் 5. திரு.சு.சீதாராமன் அவர்கள் ( Seetharaman Subramanian) ஆகியோர் செறிவான தலைப்புகளில் வரலாற்றுரையாற்ற உள்ளனர். ( தலைப்புகளை அழைப்பிதழில் காண்க) அன்றைய தினம் எமது ஆய்வு மையம் இதுவரை கண்டறிந்த நடுகற்கள் அனைத்தையும் தொகுத்து "சேலம் மாவட்ட நடுகற்கள் (புதிய கண்டறிதல்கள்)" என்ற தலைப்பில் புத்தகமாக வெளியிட திட்டமிட்டுள்ளோம். மூத்த கல்வெட்டாய்வாளரும் எமது ஆய்வு மையத்தின் ஆலோசகருமான விழுப்புரம் திரு.வீரராகவன் ஐயாவின் "ஏமப்பேர் வேதபுரீசுவரர் திருக்கோயில்" என்ற புத்தக வெளியீடும் அன்றைய தினம் நடைபெற உள்ளது. முத்தாய்ப்பாக தொல்லியல் அறிஞர்கள் 1.விழுப்புரம் திரு.வீரராகவன் ஐயா, 2.திரு. குழந்தை வேலவன் ஐயா, 3.வெள்ளக்கல்பட்டி திரு. துரைசாமிஐயா, 4.திரு.சுகவன.முருகன் ஐயா ( Manonmani Pudhuezuthu) ஆகிய நால்வருக்கும் சேலம் வரலாற்று ஆய்வு மையம் "வாழ்நாள் சாதனையாளர் விருது" வழங்கி சிறப்பிக்க உள்ளது. மேலும் திருமதி.மங்கை வீரராகவன்( Mangai Ragavan) அவர்களது தொல்லியல் கண்காட்சியும் பேளூர் புலவர் திரு.வீரமணி வீராசாமி ஐயா( Veeramani Veeraswami) அவர்களின் நாணயங்கள் மற்றும் தபால் தலைகள் கண்காட்சியும் இடம் பெறுகின்றன. இம்முப்பெரும் விழாவில் கலந்து கொள்ள வரலாற்று ஆர்வலர்கள் அனைவரையும் அன்போடு அழைக்கிறோம். கருத்தரங்க கூடம் இடவசதி, மதிய உணவு ஏற்பாடு , பதிவு செய்வோருக்கு விழாவில் வெளியிடப்படும் "சேலம் மாவட்ட நடுகற்கள் "புத்தகம் வழங்குதல் போன்ற முன்னேற்பாடுகள் செய்யும் பொருட்டு வருகை புரிவோரின் முன்பதிவு மிக இன்றியமையானதாகிறது. எனவே அழைப்பிதழில் கொடுக்கப்பட்டுள்ள அலைபேசி எண்ணிற்கு அழைத்து தங்களது வருகையை முன்கூட்டியே பதிவு செய்து உறுதிப்படுத்துமாறு அன்புடன் கேட்டுக்கொள்கிறோம். #மே_13 வரலாற்றமிர்தம் பருக.! அழைத்து மகிழும்.. தலைவர்/சேலம் வரலாற்று ஆய்வுமையம் இடுகையிட்டது Aragalur pon.venkatesan நேரம் முற்பகல் 3:27 லேபிள்கள்: சேலம், நூல் வெளியீடு, வரலாற்று கருத்தரங்கம், வரலாறு, salem இருப்பிடம்: NH-68, Salem-Attur Main Road, Mettupatty, Perumapalayam, Selliamman Nagar, Salem, Tamil Nadu 636111, India ஆறகழூர் கல்வெட்டுகள் எண் 7 காமக்காபாளையம் வீரராகவன் ஐயாவும் நானும் காமக்காபாளையம் கன்னட கல்வெட்டை பார்த்தபோதே அங்கிருந்த அருணாசலேசுவரர் கோயிலின் சுவற்றில் இருந்த இந்த கல்வெட்டையும் வீரராகவன் ஐயாவும் நானும் படி எடுத்து படித்தோம். பணி சுமையின் காரணமாக கொஞ்ச நாள் முன்புதான் வெளியிட்டோம். காமக்காபாளையத்தை சேர்ந்த நண்பர் Tvenkatesan Tvenkatesan எங்களுக்கு அனைத்து உதவிகளும் செய்தார். விருதாசலம் கோயிலின் தாக்கத்தால் இந்த கோயில் கட்டப்பட்டிருக்கலாம் தலைவாசல் அருகே 527 ஆண்டுகளுக்கு முற்பட்ட கல்வெட்டு கண்டுபிடிப்பு சேலம் மாவட்டம் ஆத்தூர் வட்டம் தலைவாசல் அருகே காமக்காபாளையம் என்ற ஊரில் கி.பி. 1490 ஆம் ஆண்டை சேர்ந்த கல்வெட்டு கண்டறியப்பட்டுள்ளது. கல்வெட்டு ஆய்வாளர் விழுப்புரம் வீரராகவன், சேலம் வரலாற்று ஆய்வு மைய தலைவர் ஆறகழூர் பொன்.வெங்கடேசன் இருவரும் காமக்காபாளையத்தில் உள்ள அருணாசலேசுவரர் கோயிலில் ஆய்வுகள் மேற்கொண்டனர். அப்போது கோயிலின் அர்த்த மண்டபத்தில் விநாயகர் மாடத்துக்கு மேல் ஒன்பது வரிகளில் ஒரு கல்வெட்டு கண்டறியப்பட்டது. 98 செ.மீ நீளம் 26 செ.மீ. அகலம் உள்ள இடத்தில் இந்த கல்வெட்டு பொறிக்கப்பட்டுள்ளது. இதன் அருகே தானம் கொடுத்தவரின் உருவம் புடைப்பு சிற்பமாக உள்ளது. அச்சிற்பத்தின் முகம் கைகள் சிதைக்கப்பட்டுள்ளது விஜயநகர பேரரசின் ஆட்சியின்போது ஆறகழூர் மகதை மண்டலம் இவர்களின் கட்டுப்பாட்டில் இருந்தது. மகதை மண்டலத்தில் உள்ள ஓர் ஊராக காமக்காபாளையும் இருந்துள்ளது. கி.பி. 1490 ஆம் ஆண்டு தை மாதம் 5 ஆம் தேதி இந்த கல்வெட்டு வெட்டப்பட்டுள்ளது. தானம் செய்தவர் காமக்காபாளையம் கிராமத்தில் அப்போது வசித்த செல்லப்பிள்ளை என்பவரின் மகன் நமச்சிவாயம் பிள்ளை என்பவர் தான் சுத்தகிரயமாக வாங்கிய 15 குழி நிலத்தை இவ்வூரில் உள்ள அருணாசலேசுவர சுவாமியின் விசேச கட்டளை பூசைக்கு ஆகும் செலவுக்காக தானமாக கொடுத்துள்ளார். இந்நிலத்தில் வரும் வருவாயை கொண்டு இந்த பூஜையை தங்கு தடையின்றி தொடர்ந்து நடத்தி வர வேண்டும் . இந்த தர்மத்தை யாராவது அழிவு செய்தால் அவர்கள் காசியிலே காராம் பசுவை கொன்ற பாவத்தை அடைவார்கள் என குறிப்பிடப்பட்டுள்ளது. கல்வெட்டுகளில் பொதுவாக தானத்தை அழிவு செய்பவர்கள் கங்கை கரையிலே காரம் பசுவவை கொன்ற பாவத்தை அடைவார்கள் என வரும். இங்கு காசியிலே என்று வருவது குறிப்பிடதக்கதாகும். காசிக்கு முக்கியத்தும் கொடுக்கப்பட்டுள்ளது. இந்த கோயிலில் உள்ள கிணறும் காசி தீர்த்தம் என்று அழைக்கப்படுகிறது. 15 ஆம் நூற்றாண்டில் நிலங்கள் பெரும்பாலும் ஊர் பெரியவர்கள் முன்னிலையில் வாய்மொழியாகவே விற்கப்பட்டன . இந்த கல்வெட்டில் 15 குழி நிலம் சுத்தகிரயமாக வாங்கப்பட்டதாக குறிப்பிடுவது சிறப்பான செய்தியாகும். இந்த கோயிலுக்கு அருகே உள்ள விளைநிலத்தில் கி.பி. 1751 ஆம் ஆண்டை சேர்ந்த இம்மடி கிருஷ்ணராஜ உடையார் என்ற மைசூர் மன்னரின் கன்னட மொழி கல்வெட்டு இதே குழுவினரால் சென்ற ஆண்டு கண்டறிப்பட்டு வெளியிடப்பட்டது. இதன் மூலம் காமக்காபாளையம் வரலாற்று சிறப்பு பெற்ற ஊர் என்பதை அறியலாம். மைப்படி சி.வீரராகவன், விழுப்புரம் பொன்.வெங்கடேசன் , ஆறகழூர் சேலம் மாவட்டம் ஆத்தூர் வட்டம் காமக்காபாளையம் என்ற ஊரில் உள்ள அருணாசலேசுவரர் திருக்கோயிலில் கருவரை முன் மண்டபத்தின் தென்புற சுவரில பொ.ஆ. 15 ஆம் நூற்றாண்டு அருணாசலேசுவர சுவாமி விசேச கட்டளை செலவுக்காக இவ்வூரை சேர்ந்த செல்லப்பிள்ளை மகன் நமச்சிவாயபிள்ளை சுத்த கிரயமாக 15 குழி நிலம் வாங்கி கொடுத்த செய்தியை தெரிவிக்கிறது. கோயிலின் முன்புறம் 1. ஆறுமுக ஸ்வஸ்திஸ்ரீ விஜய வருடம் தைமாதம் ஸ்ரீ 2. சகாப்தம் 1412 கலியுகம் 4871 இதன்மேல் செல் 3. லா நின்ற விக்குறிதி வருடம் தை மாதம் 5 காமக்காபாளையத்திலிருக்கும் ஸ்ரீ அருணாசலேசுவர 4. மிசதி இவ்வூரிலிருக்கும் செல்லப்பிள்ளை புத்திரன் நமச்சிவாயபிள்ளை தான் சாசனம் பண்ணி கொடுத் 5. தேன் . இந்த கிராமத்திலே பட்ட விருத்தி மானியத்தில் இப்படி யிசையில் குகிரினி ஏ(யே) 6. தகதால் பூற்வமாக சுத்த கிரயம்யாக வாங்கினது குழி 15 இந்த குழி 7. ஸ்ரீ அருணாசலேசுவர சுவாமி விசேஷ கட்டளை செலவுக்கு தான் சாசனம் கொடுத்தேன். 8. இந்த தர்மம் அகுதம் பண்ண பெற காசியிலே காராம் பசுவு கொன்ன பாவத்திலே போ 9. வாராகவும். தர்மம் - - - - விதமாக செந்திர சூரியாதியள சாஷி தெவிக்காய் இடுகையிட்டது Aragalur pon.venkatesan நேரம் முற்பகல் 12:28 லேபிள்கள்: ஆறகழூர், ஆறகளூர், கல்வெட்டு, காமக்காபாளையம், சேலம், aragalur, inscription, kamakkaapalaiyam, salem இருப்பிடம்: Kamakkapalayam, Tamil Nadu 636101, India ஆறகழூர் கல்வெட்டுக்கள் எண் 6 காமக்காபாளையம் கன்னட கல்வெட்டு என் கல்வெட்டு தேடலில் இது ஒரு முக்கியமான கல்வெட்டு. இது வரை தமிழில் மட்டுமே கல்வெட்டுகளை பார்த்த நான் முதன் முதலில் கன்னட மொழியில் கண்டறிந்த கல்வெட்டு இது. சென்ற பதிவில் குறிப்பிட்டதை போல் வேலி முள்ளுக்கு நடுவே தனித்தனியாக இரண்டு கற்கள் கல்வெட்டாய் கன்னட மொழியில் இருந்தது. இதை புகைப்படம் எடுக்க ரொம்ப கஷ்டப்பட்டேன். கிட்டவே நெருங்க முடியாத சூழலில் முள் சட்டையை கிழிக்க உடலிலும் கீறி இரத்தம் வர வர போட்டோ எடுத்தேன். ஒரு மாதம் கழித்து நானும் விழுப்புரம் வீரராகவன் அய்யாவும் படி எடுக்க சென்றோம். காமக்காபாளையத்தில் இருக்கும் என் நண்பரும் உறவினருமான Tvenkatesan Tvenkatesan அவர்கள் முள்ளை எல்லாம் ஆள் வைத்து வெட்டி சுத்தம் செய்து கொடுத்தார். கல்வெட்டு 2 துண்டாய் உடைந்து நட்டு வைக்கப்பட்டிருந்தது. அதை சுற்றி சப்போட்டுக்கு கற்கள் பதிக்கப்பட்டிருந்து. அன்று கொஞ்சம் கவனகுறைவாக இருந்திருந்தால் எங்க கதை முடிந்திருக்கும். ஒரு கல்லை புரட்டியபோது கல்லுக்குள் இருந்து 10க்கும் மேற்பட்ட பெரிய தேள்கள் வெளிவந்தன. பயந்திட்டு தூர ஓடினோம். பின் அந்த கல்வெட்டை படி எடுத்து முடிக்கும் போது மாலை ஆகி விட்டது. 6 மாதம் அதை படிக்க முடியாமல் தடுமாறினோம். அப்புறம் Manonmani Pudhuezuthu சாரின் உதவியுடன் மைசூர் பேராசிரியர் திரு சாமி அவர்களின் உதவியுடன் கல்வெட்டு படிக்கப்பட்டு செய்திதாள் மற்றும் ஆவணம் 2017ல் பதிவு செய்யப்பட்டது. திருக்கோயிலில் அருகே செல்வமணி ரெட்டியார் என்பவர் விளை நிலத்துக்கு அருகே இரண்டாய் உடைந்த நிலையில் கன்னட மொழியில் உள்ள பலகைக்கல் பொ.ஆ.1673+78= 1751 , 18 ஆம் நூற்றாண்டு ,மைசூர் இம்மடி கிருஷ்ணராஜ உடையார் கல்வெட்டின் மேல் பகுதியில் சூரியன் பிறை நிலா அதன் கீழ் சங்கு, சக்கரமும் நடுவில் நாமமும் காணப்படுகிறது.கன்னட மொழியில் கன்னட வரி வடிவில் கல்வெட்டு உள்ளது. சகவருடம் 1673 கலியுகம் 4818 ல் வெட்டப்பட்டுள்ளது.மைசூர் மன்னர் உடையார் இரண்டாம் கிருஷ்ணராஜ உடையார் காலத்தில் காஞ்சி தலத்தின் பத்து கோவில்களுக்கு அன்றாட நைவேத்தியம், மாத, வருட உற்சவங்களுக்கு காமக்காபாளையத்தில் வசூலான வரி வருவாய் 73,991 பணம் 792 பொன்னும் தானமாக கொடுத்ததை குறிக்கிறது. கல்வெட்டுபாடம் : 1. ஸ்ரீ மது ராமாநுஜா (ய) நமஹ 2. ஸ்வஸ்திஸ்ரீ விஜாய பியூதய 3. சாலிவாகன சகாப்த 4. 1673 கலியுக 4818 சந்த 5. வர்த்தமான வாதா பிரஜோத்பத்தி சம் 6. வத்சரதமாக பகுல 5லு ஸ்ரீமான் 7. மகாராஜ ராஜாதி ராஜ 8. பரமேஸ்வர பிரவுட பிரதாப நரப 9. தி வீரஸ்ரீ அப்பிரதிம கிருஷ்ணராஜ 10. உடையரயளு ஸ்ரீ ரங்கப்பா 11. ட்டனதள்ளி ரத்ன சிம்மாசனாரூடரா 12. கி பிருதீவி சா(0) ராஜ்யம் யத்திரளு 13. கஞ்சி ஸ்தலதள்ளி இருவ ஸ்ரீ பார்த்த 14. சாரதி ஸ்வாமிய - - - - தூ - - 15. ஸ்வாமி - - - - அஸ்டபுஜ ஸ்வா 16. மியவரு வி[ஸ்வ] பிரகாச ஸ்வாமி 17. யவரு காமானிகா ர சம்ஹா [ர] ஸ்வா 18. மீ யவரு திரி விக்ரம ஸ்வாமியவ 19.ரு மரகத வர்ண ஸ்வாமியவரு 20. பிரவாள வர்ண ஸ்வாமியவரு வைகுந் 21. ட ஸ்வாமியவரு ஸ்ரீ பாஷ்யக்கார ஸ்வா 22. மிய வரிகே சக நம்ம கை(0) கர்ய 23. வாகி படிதர தீபாராதனே நித்யோத் 24. ஸவ பக்சோத்ஸவ மாசோத்ஸவ 25. சம்வத்ரோத்ஸவ முன் தாத உத் 26. ஸவகரு நடேயளிக்கே பக்கே நிம்ன 27.அவாளு அகரகஜ்ஜின சாவடி 28. ஹோபளி அனந்தகிரி ஸ்தலதளு 29. பெ(ரியேரி) வழித தா காமக்கா பாள்ய 30. த கிராமவனு தாரேயரது 31. கொட்டு இத்தேவேயாத காரன 33. பிரோமத சம்வத்சரத ஹட்டு 34. வழி கோபால க 73991. 0 35. சுங்க பொம்மு (7) 921 உப 36. யம் கோபால க 7412 ரி 0 சந்த வு 37. டு வழி கிராமவன்று சர்வ மான்ய 38. வாகி நடசி கொண்டு பருவ ஆகே 39. கட்ல மாடிபி இதிது ஆப்பிரசார 40. கே கஞ்சி ஸ்தலதலி இடுவ பார்த்த 41. சாரதி ஸ்வாமி யவரு முந்நா 42. த ஈ அத்து தேவஸ்தான களிகே சதா 43. படிதரா தீபாராதனே நித்யோத்சவ 44. பக்சோத்சவ மாசோத்சவ சம்வத்ஸ 45. ரோத்ஸவ முந்தாத சாபே பக்யே 46. ஈ காமக்கா பாள்யத கிராமத ய 47. ல சதுர்சீமேகம் சங்க சக்ரந சிலா 48. பிரதிஷ்டையன்று மாடிசி கொட்டு ச 49. ந்தர சூர்யாதி வரைகு சாஸ்வத நிரு 50. பாதிகா சர்வமான்யவாகி கம்சி 51. [ஊரி] கே மணவாள பராக்கு ஸர 52. மாறு [பீச்சி]ய் யரவரா மடத 53. அவறிலிகே நடசிக்கொண்டு ப 54.ரோது நன்றி : சுகவனமுருகன், மைசூர் பேராசிரியர் சாமி இடுகையிட்டது Aragalur pon.venkatesan நேரம் முற்பகல் 7:18 லேபிள்கள்: ஆறகழூர், கல்வெட்டு, காமக்காபாளையம், சேலம், aragalur, inscription, kamakkapalaiyam, pon.venkatesan, salem ஆறகழூர் கல்வெட்டுகள் எண் 5 நத்தகரை கல்வெட்டு 2 வருடங்களுக்கு முன் ஒரு ஞாயிற்று கிழமை தொல்லியல் தேடலுக்கு கிளம்பினேன். ஆறகழூருக்கு பக்கத்தில் நத்தக்கரைன்னு ஒரு ஊர் அந்த ஊருக்கு போனேன். அந்த ஊருக்கு நத்தகரைன்னு எப்படி பேர் வந்துச்சு...? தெரிஞ்சிக்க அங்கிருந்த பெரியவர் ஒருவரிடம் பேச்சு கொடுத்தேன்.. அய்யா இந்த ஊருக்கு நத்தகரைன்னு எப்படி பேர் வந்துச்சி..? அதுவா..ரொம்ப வருசத்துக்கு முன்னாடி இங்க ராசாங்களுக்குள் பெரிய சண்டை நடந்திச்சி. அப்ப நெறைய பேரு இங்க போரில செத்து போய் ரெத்தம் ஆறா ஓடிச்சாம்.அதனால ரத்தகரைன்னு பேரு வந்துச்சாம். காலபோக்குல ரத்தகரை மருவி நத்தகரைன்னு ஆயிடுச்சி . இந்த சண்டையில கை,காலு போனவங்க, காயம் பட்டவங்களுக்கு மலைக்கு பக்கத்துல நிலம் கொடுத்து அங்கியே தங்க வச்சாங்க. அந்த ஊருதான் இப்ப இருக்குற புத்தூர்.என சொல்லி முடித்தார். இன்னொரு பெரியவரிடம் கேட்டேன். அவர் கள ஆய்வின் போது அந்த காலத்தில் இது ஆறகழூரின் ஒரு பகுதியாதான் இருந்துச்சி..ஆறகழூர் தலைநகராக இருந்திச்சி..கோட்டைக்குள்ள ராசா மந்திரி அப்புறம் முக்கியமான ஆளுங்க குடியிருப்பாங்க..சாதாரண ஆட்கள் குடியிருக்க நத்தம் அப்படின்னு ஒரு பகுதியை ஒதுவாக்குவாங்க. அப்படி ஆறகழூர் நத்தத்துக்கு கரையா இந்த பகுதி இருந்ததால் நத்தகரைன்னு பேர் வந்துச்சி... சரிங்க இங்க ஏதாவது கல்வெட்டு இருக்கா..? பஸ்ஸ்டாண்டு கொடி கம்பத்துகிட்ட ஒரு கல்லு இருக்கு போய் பாருங்க.. பறந்துகிட்டு போய் பாத்தேன்...அச்சச்சோ அங்க இருந்தது ஒரு கோமாரிக்கல்லு.. ஏமாத்ததோடு திரும்பி கொஞ்சதூரம் வந்தேன்.அப்ப என் பள்ளித்தோழன் இப்ப நடுநிலைப்பள்ளி தலமை ஆசிரியர் மனோகரன் நின்னுகிட்டு இருந்தார்.. என்ன வெங்கடேசு இவ்வளவு தூரம். உன்னை பாத்து எவ்ளோ நாளாச்சி..நல்லாருக்கியா..? நல்லாருக்கேன் மனோகரு. நான் இப்ப கல்வெட்டை தேடிகிட்டு இருக்கேன் அப்படியா எங்க வீட்டுக்கு பின்னாடி ஒரு கல்லு இருக்கு வந்து பாரு... இருவரும் அந்த இடத்துக்கு போனோம். சாய்ந்த நிலையில் செடி கொடிகளுக்கு நடுவே ஒரு கல்வெட்டு.. படி எடுக்கும் பணியில் கல்வெட்டு மைப்படி அதன் பிம்பத்தை காமிராவின் கண்களுக்கு சாப்பிட கொடுத்து விட்டு அங்கிருந்து கிளம்பினேன். விழுப்புரம் வீரராகவன் ஐயா மங்கை மேடத்துக்கு தகவல் தெரிவித்தேன். சில வாரங்களில் அந்த கல்வெட்டு படிக்கப்பட்டு செய்தி நாளிதழ்களில் வெளியிடப்பட்டது.2016 ஆவணம் இதழில் பதிவு செய்யப்பட்டது. சிலநாள் முன்பு அந்த கல்வெட்டை பார்க்க சென்றபோது செடி கொடிகளுக்குள் மறைந்து கிடந்தது. நத்தக்கரை கிராமபூதான கல்வெட்டு சி.வீரராகவன் வீ.மங்கையற்கரசி ராகவன் சேலம் மாவட்டம் ஆத்தூர் வட்டம் தலைவாசல் அருகே நத்தக்கரையில் , ஆசிரியர் மனோகரன் என்பவர் வீட்டுக்கு பின்புறம் தோட்டத்தில் உள்ள பலகை கல்வெட்டு காலம் : 16 ஆம் நூற்றாண்டு பொ.ஆ .1585 சுபமஸ்து ஸ்வஸ்திஸ்ரீ சகாப்தம் என நட்சத்திர குறிப்புகளோடு இக்கல்வெட்டு ஆரம்பமாகிறது.கல்வெட்டின் இருபுறங்களிலும் 49 வரிகளில் கல்வெட்டு வெட்டப்பட்டுள்ளது. திருவானைக்கா ஸ்ரீ மது ஸ்ரீ கண்டன் ஆகாசவாசி ஸ்ரீ சந்திரசேகர உடையார் அய்யன் அவர்களுக்கு மகதை மண்டலம் மலாடாகிய சனநாத வளநாட்டு நிவா(வஷிஷ்ட) நதிக்கு தென்கரை ஆற்றூர் கூற்றத்து ஆத்தூர் நாட்டை சேர்ந்த நாட்டவர்களுக்கு கிருஷ்ணப்ப நாயக்கர் அய்யனின் நினைவாக ஆறகளூர் திருகாமீசுரமுடைய பெரியம்மைக்கு தானபூர்வமாக நத்தகரை கிராமத்தை தாரை வார்த்து கொடுத்ததை இக்கல்வெட்டு குறிக்கிறது.. கல்வெட்டு பாடம் : 1.ஸ்பமஸ்து ஸ்வஸ்திஸ்ரீ சகா 2.ப்தம் 1507 இதன்மேல் செ 3.ல்லா நின்ற பார்திப ஸம்பத 4.ஸரத் மீள ஞாயிற்று அமர ப 5.ட்சத்து ஷஷ்டியும் சோம வார 6.மும் பெற்ற அநுஷ நட்ஷிரத்து 7.நாள் திருவாணைக்கா ஸ்ரீ மது 8.ஸ்ரீ கண்டன் ஆகாசவாசி ஸ்ரீ சந் 9.திர சேகர உடையார் அய்யன் அவ 10.ர்களுக்கு மகதை மண்டலம் மலா 11.டாகிய ஜனநாத வளநாட்டு ஆ 12.--- தென்கரை ஆற்றூர் கூற்ற 13.த்து ஆற்றூர் நாட்டு நாட்டவர்கள் கி 14.ராம பூதாந தம்பஸாசநம் குடுத்தபடி 15.ஞாவாற்றுக்கு வடக்கு தலைவாசலுக்கு 16.கிழக்கு நாவர் குறிச்சிக்கு தெற்கு பெரி 17.ஏரிக்கு மேற்கு நெத்தக்கரை கிராமம் 18.ஒன்றும் ஆறகளூர் திருக்காமீஸ்வர பெ 19.ரியம்மைச் சந்நதியிலே கிருட்டிணப்(ப) 20.நாயக்கர் அய்யனுக்கு புண்ணியமாக 21.ஹிர ளொதக தாறா பூறுவமாக 22.தாரைவாத்து குடுத்தப்படியாலே யி 23.ந்த கிராமத்து நான்கெல்லையில் உட் 24.பட்ட நஞ்சை புஞ்சை கரை முதலிய பு 25.வியும் நியா –அட்டபோகமாக சுவா 26.த-யங்களுக்கும் உட்பட்டு 3.2 மேலது நத்தக்கரை கல்வெட்டின் பின் பக்கம் அதே செய்தியின் தொடர்ச்சி 1..ஏற்க ஸாத்திய மாக த-காத 2.நியம விக்கிரயங்களுக்கும் 3.க்ரையமாக சர்வ மானியமாக 4.அனுபவித்துக் கொள்ளக்கட 5.வார்களாகவும் என்று ஸ்ரீ மது 6.ஸ்ரீகண்ட ஆகாசவாசி ஸ்ரீ 7.சந்திரசேகர குரு உடையார் அய் 8.யன் அவர்களுக்கு ஆற்றூர் நாட்டு 9.நாட்டவர்கள் குடுத்த கிராம 10.பூதாந தன்ம சாஸனம் 11.தான வாலஞ்யோம் ககியேதா 12.நா மேநு பாலநாய 13.தாநாத் ஸக வாகோதி 14.கைலாசநாதச் சுதம் பாதியும் 15.இந்த தன்மதுக்கு அகிதம் 16.பண்ணினவன் கெங்கைக் 17.கரையிலே காறம் பசு 18.வை கொன்ற தோஷத்தி 19.லே போகக் கடவனாகவும் 20.இப்படிக்கு நாட்டவர்கள் செய 21.ல் படிக்கு நாட்டு கணக்கு 22.ஆற்றூர் நாட்டு வெளாகா 23.மீசுவரன் எழுத்து. 20/112/2017 இன்றைய நிலையில் கல்வெட்டு இடுகையிட்டது Aragalur pon.venkatesan நேரம் முற்பகல் 5:21 லேபிள்கள்: ஆறகழூர், ஆறகளூர், கல்வெட்டு, சேலம், நத்தக்கரை, aragalur, inscription, nathakarai, salem பெரியேரி எலி கல்வெட்டு பின்புறம் பெரியேரி கல்வெட்டு முன்புறம் ஆறகழூர் கல்வெட்டுகள் எண் 4 பெரியேரி எலிக்கல்வெட்டு அண்ணே இந்த மருந்தை கொடுங்க.. இந்த மாத்திரை 3 வேளைக்கு சாப்பிட்ட அப்புறம் கொடுங்க.. சீக்கிரம் நல்லாயிடுமா.. டாக்டர் செக் பண்ணிதானே எழுதியிருக்கார். சாப்பிடுங்க சரியாயிடும். அப்புறம் உகளுக்கு தெரிஞ்சி எங்கியாவது கல்வெட்டு இருக்கா..? கல்வெட்டா...? நம்ம பெரியேரி வண்ணான் குளம் பக்கத்துல ஒரு கல்லுல எழுதியிருக்கு வேணா போய் பாருங்க... அது எவ்வளவு முக்கியமான கல்வெட்டுன்னு அப்ப எனக்கு தெரியல. இது வரை நான் பார்த்த கல்வெட்டுலே பெரிய கல்வெட்டு அதுதான்.இது எதுவுமே தெரியாம பெரியேரி கிளம்பி போனேன். வண்ணான் குளம் அருகே தேடினேன். கல்வெட்டு கிடைக்கல..கொஞ்சம் உள்ள போய் தேடலாமான்னு யோசிட்டு உள்ள போனேன். நமக்கு தெரிந்தவர் காடுதான் அது அண்ணே இங்க கல்வெட்டு ஒண்ணு இருக்குன்னு சொன்னாங்களே அது எங்க இருக்கு.. அதுவா...பல தலை முறையா அது இங்கதான் இருக்குன்னு கூட்டிகிட்டு போனார். இந்த கல்லுக்கு அடியில் புதையல் இருக்குமுன்னு பேசிகிறாங்க.. இருக்குமா..? அதெல்லாம் சும்மா கதைண்ண இது சூலக்கல்லு நிலம் தானம் செய்த எல்லைக்கல்லு... விளைநிலத்தில் பயிர்களுக்கு நடுவே பல நூற்றாண்டுகளை கடந்து கம்பீரமா அந்த கல்வெட்டு நின்று கொண்டிருந்தது. நாலு பக்கமும் எழுத்துக்கள் இருந்துச்சி..நாலு பக்கமும் எலி உருவம் இருந்தது ரொம்ப புதுசா இருந்துச்சி..வழக்கம் போல் படம் எடுத்திட்டு கிளம்பினேன். விழுப்புரம் வீரராகவன் ஐயா Mangai Ragavan ஆகியோருக்கு தகவல் தெரிவித்தேன். அவர்கள் மூலம் படி எடுக்கப்பட்டு கல்வெட்டு படிக்கப்பட்டது. எலி உருவம் பொறிக்கப்பட்ட கல்வெட்டு தமிழகத்தில் கண்டறியப்படுவது தமிழகத்தில் இதுவே முதன் முறையாகும். வாணகோவரையர்கள் ஆறகழூரை தலை நகராக கொண்டு மகதை நாட்டை ஆண்டு வந்தனர்.இவர்கள் மாவலி வம்சத்தில் வந்தவர்களாய் சொல்லிக்கொண்டனர் .அது தொடர்பான புராண கதை மூலம் பெருச்சாளியை குல சின்னமாக கொண்டனர். ஆனால் அதற்கு ஆதாரம் எங்கும் கிடைக்காமல் இருந்தது . இந்த கல்வெட்டு மூலம் அதற்கு சான்று கிடைத்துள்ளது. ஆய்வாளர் திரு பூங்குன்றன் ஐயா பண்டை தமிழகத்தில் யானை குலம் எலி குலம் என்ற இரு அரச மரபுகள் இருந்தன. இதில் யானை குலம் எலி குலத்தை போரில் வென்றது என குறிப்பிடுகிறார். அந்த எலி குலம் வாணர் குலமாக இருக்கலாம் என கருதுகிறார். 2017 ஆவணத்தில் வெளியிடப்பட்டது பெரியேரி எலி உருவம் பொறிக்கப்பட்ட கல்வெட்டு வீ.மங்கயற்கரசி ராகவன் --விழுப்புரம் ஆறகழூர்- பொன்.வெங்கடேசன் இடம் : சேலம் மாவட்டம் ஆத்தூர் வட்டம் பெரியேரி கிராமத்தில் வண்ணான் குளம் என்ற குளத்துக்கு பின்புற வயலில் உள்ளது காலம் : 12-13 ஆம் நூற்றாண்டு-பாண்டியன் இந்த கற்பலகையில் மொத்தம் இரண்டு தானங்களை குறிக்கும் செய்தி உள்ளது... இந்த கற்பலகையின் நான்கு புறங்களிலும் சூலங்கள் வெட்டப்பட்டுள்ளது. முன்புறம் பூமாதேவியின் உருவம் செதுக்கப்பட்டுள்ளது.அதற்க்கு முன்பாக முக்காலியின் மீது இரு செல்வ குடங்கள் காட்டப்பட்டுள்ளது. இக்கல் பலகையின் ஏனைய மூன்று பக்கங்களிலும் எலிச்சின்னம்(இலச்சினை) வெட்டப்பட்டுள்ளது...தமிழகத்தில் எலி சின்னம் பொறிக்கப்பட்ட கல்வெட்டு கண்டுபிடிக்கப்படுவது இதுவே முதன் முறையாகும்.பின்புறம் உள்ள இரண்டாவது கல்வெட்டின் ஊடே மூசிகா(பெருச்சாளி)வாகனம் வெட்டப்பட்டுள்ளது. இக்கற்பலகையில் உள்ள இரு கல்வெட்டுக்களும் ஸ்வஸ்திஸ்ரீ அருளிச்செயல் என்று துவங்குகிறது. உயிர்நம்பி அழகியானவன் என்பவர் சொன்ன வண்ணம் செய்வார் பிள்ளையார் என்ற கோயிலுக்கு அமுதுபடிக்கும் மற்றும் தண்ணீர் பந்தல் அமைப்பதற்க்கும் தேவதான இறையிலியாக குலசேகர பெரியேரி யின் கீழ் காட்டை திருத்தி இரண்டு மா நன்செய் நிலமும் ,இதனால் வரும் அனைத்து வரி ஆதாயங்களும் ஆவணி மாதம் 11ஆம் நாள் முதல் இறையிலியாக தந்ததை இக்கல்வெட்டு குறிப்பிடுகிறது. குலசேகரபாண்டியன் காலத்தில் இவனது பாண்டிய மண்டலத்தை சேர்ந்த முத்தூற் கூற்றத்து கப்பலூரை(உலகளந்த சோழநல்லூர்) சார்ந்த ஆதித்த கணபதி ஆள்வான் காடு வெட்டி என்பவர் இக்கல்வெட்டை பதிவு செய்துள்ளார் 1.ஸ்வஸ்திஸ்ரீ அருளிச்செயல் ஆறகளூர் 2.நிவா வாற்றுக்கு வடகரையில் பிள்ளையார் சொ 3. ன்ன வண்ண ஞ்செய்வார் கோயில் ஆண்டார் உ 4.பய யழகியானான் தவஸ உ-யிர் நம்பிக்கு 5.இப்பிள்ளையாற்கும் அமுதுபடிக்கும் இக் கொயி 6. ல் தான் வைக்கிந் தண்ணீர் பன்(த)ர்க்கும் தெவ 7. தாந இறையிலியாக பெரிய ஏரியான குலசெ 8.கரந் பெரியஏரியில் கடமைப்.பற்று நஞ் செய் நில 9.தில் ஒன்பதாவது தன் காணியில் காடுவெட்டித்தி 10. ருத்தின நிலத்திலே ரண்டு மா நிலம் அனைத்தாதாயங் 11.களும் உட்பட்ட பதினொன்றாவது ஆவணி மாதம் முத 12.ல் இறை இலியாகத் தந்தோம் இப்படிக்கு இ ஓலை 13.பிடிபாடாகக் கொண்டு தனக்கும் தன்வர்க்கத்தார்க் 14.கும் சந்திரராதித்த வரையும் காணியாக்கி கல்லிலு 15.ம் செம்பிலும் வெட்டி கொள்க இப்படிக்கு இவை 16.பாண்டி மண்டலத்து முத்தூற்க் கூற்றத்து 17.க் கப்பலூரான உலகளந்த சொழனல்லூர் ஆ 18.தித்தன் கணவதி ஆழ்வானான் காடுவெட்டி எ 19.ழுத்து உ 2.2 மேற்படி எலி கல்வெட்டின் பின்புறம் மேற்படி சொன்ன வண்ணம் செய்வார் பிள்ளையாருக்கு அமுதுபடிக்கும் தண்ணீர் பந்தலுக்கும் குலசேகர பெரிய ஏரியின் வாய்காலுக்கு வடக்கே இரண்டாயிரம் குழி நிலம் இறையிலியாக கொடுக்கப்படுல்ளது.இதையும் கணபதி ஆழ்வாளன் காடுவெட்டியால் பதிவு செய்யப்பட்டுள்ளது. பெரியேரி சூலக்கல் பின்புறம்(மிகுதியாய் சிதைந்த கல்வெட்டு) 1.ஸ்வஸ்திஸ்ரீ அருளிச்செயல் ஆறகளூர் நிவா 2.வாற்று க்கு வடகரை யில் பிள்ளையார் சொன்ன 3.வண்ணெஞ் செய்(சிற்பம்) வா 4.ர்க் கொயிலில்(சிற்பம்) ஆண்டார் இ 5.ப்பட்ட யழகியானான் . . 6. (சிற்பம்) உயிர் நம்பிக்கும் 7.க்கு அமுதுபடிக்கும் இத்திரு வா . . . . 8.ணீர் வைக்கவும் குலசேகரன் பெரிய ஏரி 9. - வாய்காலுக்கு வடக்கும் இவ் . . . 10.ஏரி வடக்கு மேற்கும் தேவதான ...இ 11க் காடு வெட்டிப் பயிற் செய்து . . நஞ் 12.செய் குழி யிரண்டாயிரத்துக்குக் குழி உ 13.ள்ளிட்ட அனைத்தாதாயமும் உட்பட . . . . சந்திராதித் 14.தவரை தேவதான இறையிலியா . . . . . இப்படி 15.க்கு கல்லிலுஞ் செம்பிலும் வெட். . . . 16.இப்படிக்கு இவை பாண்டிய மண்டலத்து முத்தூற்று 17.கூற்றத்துக் கப்பலூரான உலகளந்த சோழ னல்லூர் 18.ஆதித்தன் கணவதி ஆழ்வாளன் காடுவெட்டி எழுத்து. இடுகையிட்டது Aragalur pon.venkatesan நேரம் பிற்பகல் 11:34 லேபிள்கள்: ஆறகழூர், ஆறகளூர், கல்வெட்டு, பெரியேரி, aragalur, inscription, periyeri, pon.venkatesan, salem இருப்பிடம்: Periyeri, Tamil Nadu 636101, India